
SCOTCH    SONGS    AND 
BALLADS 

ANNIE   SHE'S   DOWIE 

Annie  she's  dowie,  and  Willie  he's  wao. 
What  can  be  the  matter  wi'  siccaii  a  twae — 
For  Annie  she's  fair  as  the  first  o'  the  day, 
And  Wilhe  he's  honest  and  stalwart  and  gay? 

Oh  !  the  tane  has  a  daddy  is  poor  and  is  proud, 
And  the  tither  a  minnie  that  cleiks  at  the  goud  : 
They  lo'ed  ane  anither,  and  said  their  say — 
But  the  daddy  and  minnie  they  pairtit  the  twae. 


0   LASSIE   AYONT   THE   HILL  ! 

0  Lassie  aj-out  the  hill, 

Come  ower  the  tap  o'  the  hill, 

Come  ower  the  tap  ^Yi'  the  breeze  o'  the  hill, 

Bideiia  ayont  the  hill ! 

I'm  ueedin'  ye  sair  the  nicht, 
For  I'm  tired  and  sick  o'  mysel'. 

A  body's  sel'  's  the  sairest  weicht : 
0  lassie,  come  ower  the  hill ! 

Gieu  a  body  could  be  a  thouht  o'  grace, 

And  no  a  sel'  ava  ! 
I'm  siclv  o'  my  held  and  my  ban's  and  my  face, 

0'  my  tliochts  and  mysel'  and  a'. 


©  Xassie  avont  tbc  1F3iU. 


I'm  sick  o'  the  warl'  and  a' ; 
The  whi'  gangs  by  wi'  a  hiss  ; 

Throu  my  starin'  een  the  sunbeams  fa', 
But  my  weary  hert  they  miss. 
0  lassie  ayont  the  hill, 

Come  owei*  the  tap  o'  the  hill, 
Come  ower  the  tap  wi'  the  breeze  o'  the  hill ; 
Bidena  aj-ont  the  hill !  &c. 

For  gien  I  but  saw  yer  bonnie  heid. 

And  the  sunlicht  o'  yer  hair, 
'J'he  ghaist  o'  mysel'  wad  fa'  douu  deid, 

I  wad  be  mysel'  nae  mair. 

I  wad  be  mysel'  nae  mair, 
Filled  o'  the  sole  remeid — 

Slain  by  the  arrows  o'  licht  frae  yer  hair, 
Killed  by  yer  body  and  heid. 
0  lassie  ayont  the  hill !  &c. 

My  seV  miclit  wauk  i;p  at  the  saft  fitfa' 

0'  my  bonnie  depairtiii'  dame  ; 
But  gien  she  lo'ed  me  ever  sae  sma', 

I  micht  bide  it — the  weary  same  ; 

Noo,  sick  o'  my  body  and  name, 
Whan  it  lifts  its  upsettin'  held, 

I  turn  frae  the  cla'es  that  cover  my  fi'ame, 
i\s  gien  they  war  rovni'  the  deid. 
0  lassie  aA^ont  the  hill !  itc. 


But  gien  ye  lo'ed  me  as  I  lo'e  you, 

I  wad  ring  my  ain  deid  knell ; 
The  spectre  wad  melt,  shot  througli  and  tln'ough 

Wi'  the  shine  o'  your  sunny  sel'. — 

By  the  shine  o'  yer  sunny  sel', 
By  the  licht  aneth  yer  broo, 

I  wad  dee  to  mysel',  ring  my  ain  deid-bell, 
And  live  for  ever  in  you. 


©  %n66ie  agont  tbe  IblU. 


0  lassie  ayoiit  the  liill ! 

Coine  ower  the  tap  o'  the  hill, 
Come  ower  the  tap  wi'  the  breeze  o'  the  liill, 

For  I  want  ye  sair  the  nicht ! 

I'm  neeclin'  ye  sair  the  nicht, 
For  I'm  tired  and  sick  o'  mysel'. 

A  body's  sel'  's  the  saircst  weicht : 
0  lassie,  come  ower  the  hill ! 


THE   BONNY,   BONNY  DELL 

Oh  !  the  bonny,  bonny  dell,  whaur  the  yorlin 

snigs, 
Wi'  a  clip  o'  the  sunshine  atween  his  wings  ; 
Whaiir  the  birks  are  a'  straikit  wi'  fair  munelicht, 
And  the  brume  hings  its  lamps  by  day  and  by 

nicht ; 
Whaiir  the  burnie  comes  trottiu'  ower  shingle  and 

'  stane, 
Liltin'  bonny  havers  til  'tsel  alane  ; 
And  the  sliddery  troot  wi'  ae  soop  o'  its  tail 
Is  ahint  the  green  weed's  dark  swingin'  veil ! 
Oh  !  the  bonny,  bonny  dell,  whaur  I  sang  as  I  saw 
The  yorlin,  the  brume,  and  the  burnie,  and  a'! 


Zbc  Monm,  asonng  Bell. 


Oh  !  the  bonny,  bonny  dell,  whanr  tlie  primroses 

wonn, 
Luikin'  cot  o'  their  leaves  like  wee  sons  o'  the  sun ; 
Wliaur  the  wild  roses  hing  like  flickers  o'  flame, 
And  fa'  at  the  touch  wi'  a  dainty  shame ; 
Whaur  the  bee  swings  ower  the  whitc-clovery  sod, 
And  the  butterfly  flits  like  a  stray  thoucht  o'  God ; 
Whaur,  like  arrow  shot  frae  life's  unseen  bow, 
The  dragon-fly  burns  the  sunlicht  throu  ! 
Oh  !  the  bonny,  bonny  dell,  whaur  I  sang  to  see 
The  rose  and  the  primrose,  the  draigon  and  bee  ! 

Oh !  tlie  bonny,  banuy  dell,  wiiaur  the  mune  luiks 

doon, 
As  gien  slic  war  hearin'  a  soughless  tune, 
Whan  the  flooers  and  the  birdies  are  a'  asleep, 
And  the  verra  burnie  gangs  creepy-creep ; 
Wliaur  the  corn-craik  craiks  i'  the  lang-heidit  rye, 
And  tlic  nicht  is  the  safter  for  his  rouch  cry ; 

Whaur  the  win'  wad  fain  lie  doon  on  the  slope, 
And  the  gloamin'  waukens  the  high-reachin'  hope  ! 
Oh  !  the  bonny,  bonny  dell,  whaur,  silent,  I  felt 
The  mune  and  the  darkness  baith  into  me  melt ! 

Oh  !  the  bonny,  bonny  dell,  whaur  the  sun  luiks  in, 
Sayin',  Here  awa',  there  awa',  hand  awa',  sin  ; 
Sayiu',  Darkness  and  sorrow  a'  work  for  the  licht, 
And  the  will  o'  God  was  the  hert  o'  the  nicht ; 
Whaur  the  laverock  hings  hie,  on  his  ain  sang  borne, 
Wi'  bird-shout  and  tirralee  hailin'  the  morn  ; 
Whaur  my  hert  ran  ower  wi'  the  lusome  bliss. 
That,  come  mirk  or  come  winter,  nocht  gaed  amiss  ! 
Oh  !  the  bonny,  bonny  dell,  whaur  the  sun  luikit 

in, 
Sayin',  Here  awa',  there  awa',  baud  awa',  sin  ! 

Oh  !  the  bonny,  bonny  dell,  whaur  aft  I  wad  lie, 
W^i'  Jeanie  aside  me,  sae  sweet  and  sae  shy  ! 


Zbc  JSonns,  asonns  Dell. 


Whaiir  the  starry  gowans  wi'  rose-dippit  tips, 
War  as  white  as  her  cheek  and  as  reid  as  her  hps  ; 
Whaur  she  spread  her  gowd  liert  till  she  saw  that 

I  saw, 
Svno  fauldit  it  up  and  gac  me  it  a' ; 
Whaur  o'  siinlicht  and  munelicht  she  was  the  queen, 
For  baith  war  but  middlin'  withoot  my  Jean  ! 
Oh  !  the  bonny,  bonny  dell,  whaur  aft  I  wad  lie, 
Wi'  Jeanie  aside  me,  sae  sweet  and  sae  shy  ! 

Oh  !  the  bonny,  bonny  dell,  whaur  the  kirkyard  lies, 
A'  day  and  a'  nicht,  luikiu'  up  to  the  skies  ; 
Whaur  the  sheep  wauken  up  i'  the  simmer  nicht, 
Tak  a  bite,  and  lie  doon,  and  await  the  licht ; 
Whaur  the  psalms  roll  ower  the  grassy  heaps  ; 
Whaur  the  wind  comes  and  moans,  and  the  rain 

comes  and  weeps  ; 
Whaur  my  Jeanie's  no  lyin'  in  a'  the  lair, 
For  she's  up  and  awa'  up  the  angels'  stair  ! 

Bl 

Oh !  the  bonny,  bonny  dell,  whaur  the  kirkyard 

lies, 
Whaur  the  stai-s  luik  doon,  and  the  nicht-wind  sighs 


NANNIE   BRAW 

I  LIKE  ye  weel  upo'  Sundays,  Nannie, 
r  yer  goon  and  yer  ribbons  and  a' ; 

But  I  like  ye  better  on  Mondays,  Nannie, 
Whan  ye're  no  sae  buskit  and  braw. 

For  whan  we're  sittin'  sae  douce,  Nannie, 
Wi'  the  lave  o'  the  worshippin'  fowk, 

That  aneth  the  haly  hoose,  Nannie, 
Ye  micht  hear  a  moudiwarp  howk, 

It  will  come  into  my  heid,  Nannie, 
0'  yer  braws  ye  are  thinkin'  a  wee  ; 

No  a'  o'  the  Bible-seed,  Nannie, 
Nor  the  minister  nor  me. 

Sjne  hame  athort  the  green,  Nannie, 

Ye  gang  wi'  a  toss  o'  yer  chin  ; 
And  there  walks  a  shadow  atwcen's,  Nannie, 

A  dark  ane  though  it  be  thin. 

But  noo,  whan  I  see  ye  gang,  Naimie, 

Eident  at  what's  to  be  dune, 
Liltin'  a  haveless  sang,  Nannie — 

I  wad  kiss  yer  verra  shune. 

Wi'  yer  silken  net  on  yer  hair,  Nannie, 

1'  yer  bonnie  blue  petticoat, 
Wi'  yer  kin'ly  arms  a'  bare,  Nannie — 

On  yer  ilka  motion  I  doat. 

For,  oh,  but  ye're  canty  and  free,  Nannie, 

Airy  o'  hert  an'  o'  fit ! 
A  ^tar-beam  glents  frae  yer  ee,  Nannie ; 

0'  yersel'  ye  thinkna  a  bit ! 


matmie  JBraw.  13 


Fillin'  the  cogiie  fme  the  coo,  Nannie, 

Skimmhi'  the  yallow  ream, 
Pourin'  awa'  the  het  bi'oo,  Nannie, 

Lichtin'  the  lampie's  leme, 

Turnin'  or  steppin'  alang,  Nannie, 

Liftin'  and  layin'  doon, 
Settin'  richt  what's  aye  gaein'  wrang,  Nannie, 

Yer  motion's  baith  dance  and  tune. 

r  the  hoose  ye're  a  licht  and  a  law,  Nannie, 

A  servant  hke  him  'at's  abune  : 
Oh  !  a  woman's  bonniest  o'  a',  Nannie, 

Doin'  what  maun  be  dune  ! 

Cled  i'  yer  Sunday  claes,  Nannie, 

Fair  kythe  ye  to  mony  an  ee  ; 
But  cled  i'  yer  ilka-day's,  Nannie, 

Ye  draw  the  hert  frae  nie, 


OWER   THE   HEDGE 


"  Bonny  lassie,  rosy  lassie, 

Ken  ye  what  is  care  ? 
Had  ye  ever  a  thought,  lassie, 

Made  yer  hertie  sair  ?  " 

Johnnie  said  it,  Johnnie  seekiu' 

Sicht  o'  Mally's  face — 
Keekin'  i'  the  hedge  o'  holly 

For  a  thinner  place. 

"  Na,"  said  Mally,  pawky  smilin', 
'•'  Nought  o'  care  ken  I ; 

Gien  I  meet  the  gruesome  carline 
I  s'  hand  weel  ootby." 


©wee  tbe  IbeOge.  i5 

Licht  o'  hert  ye  aje  arc,  Mally, 

As  o'  fut  and  ban' ! 
Lang  be  yours  sic  wiselike  answer 

To  ony  speirin'  man  !  " 

"Plain  it  is  what  ye  wad  hae,  sir, 

Troth,  its  naething  new  ! 
Ye  wad  hae  me  hark  to  no  man, 

Luik  at  nane  but  you  !  " 

"  'Deed  ye  wadna  mock  me,  Mally, 

Wi'  yer  lauchin'  ee ; 
Gicn  ye  saw  the  thing  aye  bidin' 

r  the  hert  o'  me  !  " 

"  Trotb,  I'm  no  sae  pryin',  laddie  ! 

Yen's  no  my  concern  ; 
Jist  as  sune  I  wad  gang  speirin 

What's  intil  yon  cairn  ! " 

"  Still  and  on,  there's  ae  thing,  Mally, 

Ye  canua  help,  my  doo — 
Ye  caniia  hand  my  hert  frae  lo'in' 

At  the  hert  o'  yon." 


II. 

Johnnie  turned  and  left  her, 

Listit  for  the  war  ; 
In  a  year  cam'  limpin' 

Hame  wi'  mony  a  scar. 

Wha  was  that  was  sittin' 
On  the  brae,  sae  still  1 

Worn  and  wan  and  alter t, 
Could  it  be  hersel'  1 


©wee  tbe  IbeDge. 


Hcv  goon  was  black,  her  cdids 
Reid  \vi'  greitin'  sair  : — 

Was  she  wife  and  widow, 
In  a  towmond  bare  1 

Mallj's  hert  played  wallop, 
Kenned  him  or  he  spak  : 

"  Are  ye  no  deid,  Johmiie? 
Is't  yersel'  come  back  1 " 

"Are  yc  wife  or  widow? 

Tell  me  in  a  breath  ; 
To  live  yer  lane  is  fearsome, 

Waur  nor  ony  death  !  " 

"  I  canna  be  a  widow 
'At  wife  was  never  nana  ; 

But  noo,  gien  ye  will  hac  me, 
0'  wives  I  will  be  ane." 

His  crutch  he  flang  it  frae  him- 
He  thochtna  on  his  harms — 

But  couldua  stau'  withoot  it, 
And  fell  in  ^lallv's  arms. 


GAEIN'   AND    COMIN' 

Whan  Andrew  frae  Strathbogie  gacd, 

The  lift  was  loweriu'  dreary  ; 
The  sun  he  wadna  raise  his  heid  ; 

The  win'  blew  laich  an'  eerie. 
Tn's  pooch  he  had  a  plack  or  twa — 

I  vow  he  hadna  mony  ; 
Yet  Andrew  like  a  linty  sang, 
For  Lizzie  was  sac  bonny  ! 

0  Lizzie,  Lizzie,  bonnie  lassie  ! 
Bonny,  saucy  hizzy  ! 
What  richt  had  ye  to  luik  at  me, 
And  drive  me  daft  and  dizzy  1 

Whan  Andrew  to  Strathbogie  cam, 

The  sun  was  shinin'  rarely  ; 
He  rade  a  horse  that  pranced  and  sprang — 

I  vow  he  sat  him  fairly. 
And  he  had  gowd  to  spend  and  spare, 

An'  a  liert  as  true  as  ony  ; 
But  his  luik  was  doon,  his  sigh  was  sair — 
For  Lizzie  was  sae  bonny  ! 
0  Lizzie,  Lizzie,  bonny  hizzy  ! 
Aih,  the  sunlicht  weary  ! 
Ye're  straucht  and  rare — ye're  fause  as  fair  !  ■ 
Hech,  auld  John  Armstrong's  deary  ! 


A   SANG   0'  ZION 

Ane  by  une  they  gang  awa' ; 

The  gatherer  gathers  grit  and  sina' 

Aue  by  ane  maks  ane  and  a'. 

Aye  whan  ane  sets  doon  tlie  cup, 
Ane  ahint  maun  tak  it  up  : 
A'  thegither  they  will  sup. 

Golden-heidit,  ripe,  and  Strang, 
Shorn  will  be  the  hairst  or  lang  : 
Syne  begins  a  better  sang. 


TIME   AND   TIDE 

As  I  was  walkiu'  on  the  strand, 

I  spied  ane  auld  man  sit 
On  ane  aidd  black  rock  ;  and  aye  the  waves 

Cam  washin'  up  its  fit ; 
His  lips  they  gaed  as  gien  they  wad  lilt, 

But  o'  liltin',  wae's  me,  was  nane  ; 
He  spak  but  an  owercome,  dreary  and  dreigh, 
A  burden  whause  sang  was  gane  : 
"  Robbie  and  Jeanie  war  twa  bonnie  bairns  ; 

They  played  thegither  i'  the  gloamin's  hush  : 
Up  cam  the  tide  and  the  mune  and  the  sterns, 
And  pairtit  the  twa  wi'  a  glint  and  a  gush." 


Zimc  aiiO  Zit)e.  23 


"  What  can  tlie  aiild  man  mean,"  quo'  I, 

"  Sittin'  o'  the  anld  black  rock  ? 
The  tide  creeps  up  \vi'  a  moan  and  a  cry, 

And  a  hiss  'raaist  like  a  mock  ! 
The  words  he  mutters  maun  be  the  en' 

0'  some  weary  auld-warl'  sany — 
A  deid  thing  fluatin'  aboot  in  his  brain, 
'At  the  tide  will  no  lat  gang!" 
"  Robbie  and  Jeanic  war  twa  bonnie  bairns  ; 

They  played  thegither  i'  the  gloaniin's  hush  : 
Up  cam  the  tide  and  the  mune  and  the  sterns. 
And  pairtit  the  twa  wi'  a  glint  and  a  gush.'" 

"  Hoo  pairtit  it  them,  auld  man  ?"  I  said  ; 

"  Was't  the  sea  cam  up  ower  Strang  1 
Oh,  gien  thegither  the  twa  o'  them  gacd. 

Their  pairtin'  wasna  lang  ! 
Or  was  ane  ta'en,  and  the  ither  left — 

Ane  to  sing,  ane  to  greit  ? 

It's  sail",  I  ken,  to  be  sae  bereft — 
But  there's  the  tide  at  yer  feet !" 
"  Robbie  and  Jeanie  war  twa  bonnie  bairns, 

And  they  phiyed  thegither  i'  the  gloamin's  hush 
Up  cam  the  tide  and  the  mune  and  the  sterns, 
And  paii'tit  the  twa  wi'  a  ghnt  and  a  gush." 

"  Was't  the  sea  o'  space  wi'  its  storm  o'  time 

That  wadna  hit  things  bide  1 
But  Death's  a  diver  frae  heavenly  chine, 

Seeldn'  ye  'neath  its  tide  ; 
And  3"e'll  gaze  again  in  ither's  ee, 

Far  abune  space  and  time." 
Never  ae  word  he  answered  me. 
But  changed  a  wee  his  rime  : 
"  Robbie  and  Jeanie  war  twa  bonnie  bairns, 

And  they  played  thegither  upo'  the  shore  ; 
Up  cam  the  tide  and  the  mune  and  the  sterns, 
And  pairtit  the  twa  for  evermore." 


Zimc  aiiD  Q:iDe. 


"  ^fay  be,  auld  man,  'twas  the  tide  o'  change 

Tliat  crap  atwccn  the  twa  1 
Hech  !  that's  a  droouin'  fearsome  strange, 

Waur,  waur  nor  ane  and  a' !  " 
He  said  nae  mair,     I  hiikit,  and  saw 

His  lips  they  couldna  gang  ; 
Death,  the  diver,  had  ta'eu  him  awa', 
To  gie  him  a  new  auld  sang. 
Robbie  and  Jeanie  were  twa  bonnie  bairns, 
And  they  played  thegither  upo'  the  shore  : 
Up  cam  the  tide  and  the  mune  and  the  sterns. 
And  souft  them  baith  throu  a  rairksorne  door  ! 


THE   WAESOME   CARL 

There  cam  a  man  to  oor  toon-en', 

And  a  waesome  carl  was  he ; 
Snipie-nebbit,  and  crookit-mou'd, 

And  gleyt  o'  ae  blinterin'  ee. 
Muckle  he  spied,  and  muckle  he  spak, 

Bnt  the  owercome  o'  his  sang, 
Whatever  it  said,  was  aye  the  same  : — 
There's  nane  o'  ye  a'  but's  wrang. 
Ye're  a'  wrang,  and  a'  wraiig, 
And  a'thegither  a'  wrang ; 
There's  no  a  man  aboot  the  toon 
But's  a'thegither  a'  wrang. 

That's  no  the  gait  to  fire  the  breicl, 

Nor  yet  to  brew  tlie  yill ; 
That's  uo  the  gait  to  hand  the  pleuch, 

Nor  yet  to  ca  the  mill ; 
That's  no  the  gait  to  milk  the  coo, 

Nor  yet  to  spean  the  calf; 
Nor  yet  to  tramp  the  girnel meal — 

Ye  keuna  yer  wark  by  half! 
Ye're  a'  wrang,  itc. 


The  minister  wasna  fit  to  pray, 

And  lat  alane  to  preach  ; 
He  nowther  had  the  gift  o'  grace, 

Nor  yet  the  gift  o'  s})eech. 
He  mind't  him  o'  Balaam's  ass, 

Wi'  a  differ  ye  may  ken  : 
The  Lord  he  opened  the  ass's  mou', 

The  minister  opened's  ain. 

He  was  a'  wrang,  and  a'  wrang, 
And  a'thegither  a'  wrang ; 
There  wasna  a  man  aboot  the  toon 
But  was  a'thegither  a'  wrang ! 

The  pnir  precentor  couldna  sing, 

He  gruntit  hke  a  swine  ; 
The  verra  elders  couldna  pass 

The  ladles  till  his  min'. 
And  for  the  rulin'  elder's  grace, 

It  wasna  worth  a  horn  ; 
He  didna  half  uncurse  the  meat, 

Nor  pray  for  mair  the  morn. 
.    He  was  a'  wrang,  &c. 

And  aye  he  gied  his  nose  a  thraw, 
And  aye  he  crook't  his  mou' ; 

And  aye  he  cockit  up  his  ce. 
And  said — Tak  tent  tlie  noo. 

^\'o  snicliert  hint  oor  luuf,  man, 

But  never  said  him  nay  ; 
As  gien  he  had  been  a  prophet,  man, 

We  loot  him  say  his  say  : 
Ye're  a'  wrang,  &,c. 

Quo'  oor  gudeman  :  Tlie  crater's  daft ! — 

Heard  ye  ever  sic  a  claik  1 
Lat's  see  gien  he  can  turn  a  han', 

Or  only  hiik  and  craik. 
It's  true  we  maunna  lippen  till  him — 

He's  fairly  crack  wi'  pride  ; 
But  he  maun  live  — we  canna  kill  him — 
Gien  he  can  work,  he  s'  bide. 

He  was  a'  wrang,  and  a'  wrang, 
And  a'thegither  a'  wrang ; 
Thei'e,  troth,  the  gudeman  o'  the  toon 
Was  a'thegither  a'  wrang  ! 

Quo'  he,  It's  but  a  laddie's  turn, 

But  best  it  be  a  sma'  thing  : 
There's  a'  thae  weyds  to  gather  and  burn- 

And  he's  the  man  for  a'  thing  ! — 
We  yokit  for  the  far  hill-moss — 

There  was  peats  to  cast  and  ca  ; 
0'  's  company  we  thocht  na  loss, 
'Twas  peace  till  gloamin'-fa' ! 

We  war  a'  wrang,  and  a'  wrang, 
And  a'thegither  a'  wrang ; 
There  wasna  man  aboot  the  toon 
But  was  a'thegither  a'  wrang ! 

For,  losh,  or  it  was  denner-time, 

The  toon  was  in  a  low  ! 
The  reek  rase  up  as  it  had  been 

Frae  Sodom-flames,  I  vow. 
We  lowst  and  rade  like  mad,  for  byre 

And  ruck  bleezt  a'thegither, 

As  gien  the  clcil  had  broiicht  the  fire 
Frae  hell  to  mak  anither  ! 

'Twas  a'  wrang,  and  a'  wrang, 
And  a'thegither  a'  wrang  ; 
Ilk  stick  and  strae  aboot  the  place 
Was  a'thegither  a'  wrang  ! 

And  there,  wi'  's  han's  aneath  his  tails, 

The  waesome  carl  stude  ; 
To  see  him  wagglin'  at  thae  tails, 

It  maisthan'  drave  us  wud. 
It's  yer  ain  witc  ;  I  tauld  ye  sae ! 

Ye 're  a'  wrang  to  the  last : 
AVIiat  gart  ye  burn  thae  deevilich  weyds 
Whan  the  win'  blew  frae  the  wast  1 
Ye're  a'  wrang,  and  a'  wrang, 
And  a'thegither  a'  wrang  ; 
There's  no  a  man  i'  this  fulo  warl' 
But's  a'thegither  a'  wrane;  ! 


THE   MERMAID 

Up  cam  the  tide  wi'  a  burst  an  a  whush, 
And  back  gaed  the  stanes  wi'  a  whurr ; 

The  king's  son  walkit  i'  the  evenin'  hush, 
To  heai-  the  sea  muimur  and  murr. 

Straucht  owev  the  water  slade  frae  tlie  mune 

A  glimmer  o'  cauld  weet  licht ; 
Ane  o'  her  horns  rase  the  water  abune, 

And  lampit  across  the  nicht. 

Quhat's  that,  and  that,  far  oot  i'  the  gray, 

The  laich  mune  bobbin'  afore  1 
It's  the  bonny  sea-maidens  at  tlieir  2>lay — 

Haud  awa,  king's  son,  frae  the  shore. 

Ac  rock  stud 6  up  like  an  auld  aik-rjot ; 

The  king's  son  he  steppit  ahin' ; 
The  bonny  sea-maidens  cam  gambohn'  oot, 

Kaimin'  their  hair  to  the  win'. 

0  iiierry  their  lauch  whan  they  felt  the  warm  sand, 

For  the  lichtsome  reel  sae  meet ! 
Ilk  ane  flung  her  kaim  frae  her  pearly  hand, 

And  tuik  til  her  pearly  feet. 

But  ane  whause  beauty  was  dream  and  spell, 

Her  kaim  on  the  rock  she  cuist ; 
Her  back  was  scaixe  turnt  whan  the  munelicht  shell 

Was  lyin'  i'  the  prince's  breist. 

The  cluds  grew  grim  as  he  watched  their  game, 

And  the  win'  blew  an  angry  tunc  ; 

Ane  after  ane  tuik  up  her  kaim, 

And  seaward  gaed  dancin'  doon. 

ol 

But  auc,  w'l  hair  like  the  munc  in  a  clud, 

Was  left  by  the  rock  her  laue, 
Wi'  flittiu'  hau's  like  a  priest  she  stiide, 

'Maist  veiled  in  a  rush  o'  rain. 

She  spied  the  prince,  and  sank  at  his  feet, 

Dumb  like  a  wraith  o'  sna^v 
Meltin'  awa'  i'  the  win'  and  weet 

0'  a  wastin'  wastliu  thaw. 

He  liftit  her,  trimliu"  wi'  houp  and  dreid  ; 

Hame  wi'  his  prize  he  gaed  ; 
And  laid  her  doon,  like  a  witherin'  weed, 

Saft  on  a  gowden  bed. 

A'  that  nicht,  and  a'  day  the  neist, 

She  never  liftit  heid  ; 
Quaiet  lay  the  sea,  and  quaiet  lay  her  breist, 

And  quaiet  lay  a'  the  deid. 

But  quhiin  at  the  gloamiu'  a  sea-breeze  keen- 
Blew  into  the  glimsome  room, 

Like  twa  settiu'  stars  she  opened  her  een, 
The  sea-flower  began  to  bloom. 

The  king's  son  l)e  kneelit  aside  her  bed. — 

Afore  the  mune  was  new, 
Careless  and  cavild  she  was  wooed  and  wed  ; — 

But  a  winsome  wife  she  grew. 

And  a'  gaed  weel  till  their  bairn  was  bora, 

And  syne  she  couldna  sleep  ; 
She  wad  rise  at  midnicht,  and  wau'er  till  morn, 

Hark-harkin'  the  sough  o'  the  deep. 

Ac  nicht  whan  the  win'  was  ravin'  aboot, 
And  the  winnocks  war  speckled  wi'  faem, 

Frae  room  to  room  she  gaed  in  and  cot, 
And  she  spied  her  pearly  kaim. 

She  twined  up  her  hair  wi'  eager  hands, 

And  in  wi'  the  rainbow  kaim  ! 
She's  oot,  and  she's  afF  ower  the  shinin'  sands, 

And  awa  to  her  moanin'  harae  ! 

The  prince  he  startit  whaur  he  lay, 

He  waukit,  and  was  himlane  ! 
He  soucht  far  intil  the  mornin'  grey, 

But  his  bonny  sea-wife  was  gane. 

Ever  and  aye  i'  the  mirk  or  the  muiie, 
Whan  the  win'  blew  saft  frae  the  sea. 

The  sad  shore  up  and  the  sad  shore  doon 
By  the  lanely  rock  paced  he. 

But  never  more  on  the  sands  to  play 
Cam  the  maids  o'  the  merry,  cauld  sea  ; 

He  heard  them  lauch  far  oot  i'  the  bay, 
But  hert-alane  graed  he. 


THE  YERL  0'  WATERYDECK 

The  wind  it  blew,  and  the  ship  it  flew ; 

And  it  was  "  Hey  for  hame  !  " 
But  up  an'  cried  the  skipper  til  his  crew, 

"Haud  lier  oot  ower  the  saut  sea  faem." 

Syne  vip  an'  spak  the  angry  king  : 

"  Haud  on  for  Dumferline  !  " 
Quo  the  skipper,  "  My  lord,  this  maunna  be- 

7'ia  king  on  this  boat  o'  mine." 

He  tuik  the  helm  intil  his  han'  ; 

He  left  the  shore  un'er  the  lee  ; 
Syne  croodit  sail,  an',  east  an'  south, 

Stude  awa'  richt  oot  to  sea. 

Quo  the  king,  "  There's  treason  i'  this,  1  vow ; 

This  is  something  un'erhan' ! — 
'Bout  ship  !  "     Quo  the  skipper,  "  Yer  grace  forgets 

Ye  are  king  but  o'  the  lau' !  " 

Oot  he  held  to  the  open  sea 

Quhill  tlie  north  wind  flaughtered  an'  fell ; 
Syne  the  east  had  a  bitter  word  to  say, 

That  waukent  a  watery  hell. 

He  turned  her  held  intil  the  north  : 

Quo  the  nobles  :  "  He  s'  droon,  by  the  mass  !  " 

Quo  the  skipper  :  "  Hand  aif  yer  lady-han's, 
Or  ye'll  never  see  the  Bass." 

The  king  creepit  doon  the  cabin-stair 

To  drink  the  gude  French  wine  ; 
An'  up  cam  his  dochter,  the  princess  fair, 

An'  luikit  ower  the  brine. 


She  tuinit  her  face  to  the  chivin'  suaw, 

To  the  snaw  but  ami  the  weet ; 
It  claucht  her  snood,  an'  awa'  like  a  chid, 

Her  hair  drave  oot  i'  the  sleet. 

She  turnt  her  face  frae  the  drivin'  win' : — 

"  Quhat's  that  aheid  1 "  quo  she. 
The  skipper  he  threw  himsel'  frae  the  win', 

An'  he  drove  the  helm  alee. 

"  Put  to  yer  han',  uiy  lady  fair  ! 

Hand  up  her  heid,"  quo  he  ; 
"  Gien  she  dinna  face  the  win'  a  wee  mair, 

It's  faurweel  to  you  an'  me  !  " 

To  tlic  tiller  the  lady  she  laid  her  han', 
An'  the  ship  laid  her  cheek  to  the  blast ; 

They  joukit  the  berg,  but  her  quarter  scraped 
An'  they  luikit  at  ither  aghast. 

Quo  the  skipper :  "  Ye  are  a  lady  fair, 

An'  a  princess  gran'  to  see  ; 
But  war  ye  a  beggar,  a  man  wad  sail 

To  the  hell  i'  yer  company  !  " 

She  liftit  a  pale  an'  a  queenly  face ; 

Her  een  flashed,  an'  syne  they  swam  : 
'•■  An'  what  for  no  to  the  hevin  1 "  she  says — 

An'  she  turut  awa'  frae  him, 

Bot  she  took  na  her  han'  frae  the  gude  ship's  helm 

Till  the  day  begouth  to  daw  ; 
An'  the  skipper  he  spak,  but  what  was  said 

It  was  said  atween  them  twa. 

An'  syne  the  gude  ship  she  lay  to, 

Wi'  Scotlan'  far  un'er  the  lee ; 
An'  the  king  cam  up  the  cabin-stair, 

Wi'  wan  face  an'  bluidshot  ee. 

Laigli  loutit  the  skipper  iipo'  the  deck  ; 

"  Stan'  up,  stall'  up,"  quo  the  king  ; 
"  Ye're  an  honest  loun — an'  ask  me  a  boon 

Quhan  je  gie  me  back  this  ring." 

Lowne  blew  the  win' ;  the  stars  cam  oot ; 

The  ship  tiinit  frae  the  north  ; 
An'  or  ever  tlic  sun  was  u])  an'  aboot, 

They  war  intil  the  firth  o'  Forth. 

Qulian  the  gude  ship  hang  at  tlie  pier-heid. 
And  the  king  stude  steady  on  the  \an, — 

"  Doon  wi'  ye,  skipper — doon  !  "  he  said  ; 
"Hoo  daur  ye  afore  me  stan'?" 

The  skipper  he  loutit  on  his  knee  ; 

The  king  his  blade  he  drew  : 
Quo  the  king,  "Hoo  daured  yc  contre  inc  ?— 

I'm  aboord  my  aiu  ship  noo  ! 

"Gien  I  hadna  been  yer  verra  gude  lord, 

I  wad  hae  thrawn  yer  neck  ! 
Bot — ye  wha  loutit  Skipper  o'  Doon, 

Rise  up  Yerl  o'  Waterydeck." 

The  skipper  he  rasena  :  "  Yer  grace  is  great ; 

Yer  plecsur'  can  heize  or  ding  ; 
Wi'  ae  wee  word  ye  hae  made  me  a  yerl — 

Wi'  anither  mak  me  a  king." 

"  I  canna  mak  ye  a  king,"  quo  he, 

"  The  Lord  alane  caii  do  that ; 
I  suowk  leise-majesty,  my  man ! 

Quhat  the  deevil  wad  ye  be  at  1 " 

Glowert  at  the  skipper  the  doutsum  king, 

Jalousin'  aneth  his  croon ; 
Quo  the  skipper,  "  Here  is  yer  grace's  ring  — 

An'  yer  dochter  is  my  boon." 

The  black  blude  sliot  iiitil  the  kiiig's  face — 

He  wasua  bonny  to  see  : 
"  The  rascal  skipper  !  lie  lichtlies  oor  grace  ! — 

Gar  hang  him  heigh  on  yon  tree." 

Up  sprang  the  skipjjer  an'  aboorcl  his  ship  ; 

He  cleikit  up  a  bitin'  blade  ; 
He  hackit  at  the  cable  that  held  her  to  the  pier, 

An'  he  thocht  it  ower  weel  made. 

The  king  he  blew  shill  in  a  siller  whustle  ; 

An'  tramp,  tramp,  doon  the  pier, 
Cam  twenty  men  on  twenty  horses, 

Clankin'  wi'  spur  an'  spear. 

At  the  king's  fute  fell  his  dochtcr  fair  : 

"  His  life  ye  wadna  spill !  " 
"  Daur  ye  stan'  'twixt  my  hcrt  an'  mv  hate  1 " 

"  I  daur,  wi'  a  richt  gude  will !  " 

"Ye  was  aye  to  yer  faither  a  tlirawavt  bairn 
But,  my  lady,  here  stan's  the  king  ! 

Ye  daurna  luik  him  i'  the  angry  face ; 
A  monarch's  anither  thing  !  " 

"  I  lout  to  my  father  for  his  grace, 

Low  on  my  bendit  knee  ; 
But  I  Stan'  an'  luik  the  king  i'  the  fjice, 

For  the  skipper  is  king  o'  me  !  " 

She  turnt ;  she  sprang  upo'  the  deck ; 

The  cable  splashed  i'  tlie  Forth ; 
Her  wings  sae  braid  the  gude  ship  spread, 

And  flew  east,  an'  syne  flew  north. 

\ 
Now  was  not  this  a  king's  dochter — 

A  lady  that  feared  no  skaith — 
An'  a  woman  wi'  quhilk  a  man  micht  sail 

Prood  iutil  the  port  o'  Death  ? 


THE   TWA   GORDONS 


PART  I. 


There  was  John  Gordon  an'  Archibold, 
An'  a  ycrl's  twin  sons  war  they. 

Quhan  they  war  ane  an'  twenty  year  auld 
They  fell  oot  on  their  ae  birthday. 

"  Tnrn  ye,  John  Gordon,  nae  brither  to  me 

Turn  ye,  fause  an'  fell  ! 
Or  doon  ye  s'  gang,  as  black  as  a  lee, 

To  the  muckle  dcevil  o'  hell." 

/ 

"  An'  (luhat  for  that,  Archie  Gordon,  I  pray ' 
Quhat  ill  hae  I  dune  to  thee  ?  "    : 

"  Twa-faced  loon,  ye  sail  rue  the  day 
Ye  get  yer  answer  frae  nie  ! 

"  For  mine  'ill  be  looder  than  Lady  Janet's — 

Lood  oot  i'  the  braid  daylicht ; 
An'  the  wa'  to  speil  is  my  iron  mail, 

No  her  castle-wa'  by  nicht !  " 

"  I  speilt  the  wa'  o'  her  castle  bi'aw, 

I'  the  roarin'  win'  yestreen  ; 
An'  I  sat  in  her  bower  till  the  gloamin'  sta' 

Licht-fittit  ahint  the  mune." 

"  Turn  ye,  John  Gordon — the  twasiini  we  s'  twin  ! 

Tnrn  ye,  an'  hand  yer  ain ; 
For  ane  sail  lie  on  a  cauld  weet  bed, 

An'  I  downa  curse  again." 

"0  Archie,  Janet  is  my  true  love — 

I  notna  speir  leave  o'  thee  !  " 
"Gien  that  be  true,  the  deevil's  a  sanct. 

An'  ye  are  no  tellin'  a  lee  !  " 

Their  suerds  tliev  drew,  an'  the  fire-flauchts  flew, 

An'  they  shiftit  wi'  wary  feet ; 
An'  the  blude  ran  doon,  till  the  grim'  a'  roun' 

Like  a  verra  bog  was  weet. 

"  0  Archie,  I  hae  gotten  a  cauld  supper — 

Cauld  steel — an'  never  a  grace  ! 
Ae  grip  o'  yer  han',  afore  ye  gang  ! 

An'  turn  me  upo'  my  face." 

But  he's  turnit  himsel'  upo'  his  heel, 

An'  wordless  awa'  he's  gane  ; 
An'  the  corbie-craw  i'  the  aik  abune 

Is  roupin'  for  his  ain. 


PART   II. 

Lady  Margaret,  her  hert  richt  gret, 

Luiks  ower  the  castle  wa' ; 
Lord  Archibold  rides  oot  at  the  yett, 

Ahint  him  liis  merry  men  a'. 

Wi'  a'  his  ban',  to  the  H0I3'  Lan' 

He's  boune  wi'  merry  din  ; 
His  shouther's  doss  a  Christ's  cross — 

In  his  breist  an  ugsome  sin. 

But  the  cross  it  brunt  him  hke  the  fire, 

Its  burnin'  never  ceast ; 
It  brunt  in  an'  in,  to  win  at  the  sin 

Lay  cowerin'  in  his  breist. 

A  mile  frae  the  shore  o'  the  Deid  Sea, 

The  army  haltit  ae  nicht. 
Lord  Archie  Avas  waukrife,  an'  oot  gaed  he, 

A  walkiii'  i'  the  muuelicht. 

Dour-hke  he  gaed,  \vi'  doon-hingin'  heid, 
Quhill  he  cam,  i'  the  hcht  0'  the  mune, 

Quhaur  michty  stanes  hiy  scattert  Uke  sheep, 
An'  ance  they  worshipt  Mahomi. 

The  scruff  an'  scum  o'  the  deid  shore  gleamt 

An'  glintit  a  sauty  gray  ; 
The  banes  0'  the  deid  stack  oot  o'  its  bed — 

It  hckit  them  as  they  lay. 

He  sat  him  doon  on  a  sunken  stane, 

An'  he  sighit  sae  dreary  an'  deep  : 
"  The  deevil  micht  rack  my  soul  quhan  I  wauk, 

Gien  he  'd  lea'  me  quhan  I  sleep. 

"  I  would  gie  my  soul  for  ever  an'  aye 

Intil  en'less  dule  an'  smert, 
Gien  I  couth  but  sleep  like  a  bairn  again, 

An'  cule  my  burnin'  hert  I  " 

Oot  frae  ahint  a  nuickle  stane 
Cam  a  voice  like  a  buddy  craw's : 

"Behaud  there,  Archibald  Gordon,"  it  said  ; 
"  Behaud — ye  hae  ower  gude  cause  !  " 

"  I'll  say  quhat  I  like,"  quod  Archibald, 
"Be  ye  ghaist  or  deevil  or  quhat ! " 

"  Tak  tent,  Lord  Ai'chie,  gien  ye  be  wise — 
The  tit  winna  even  the  tat  I  " 

Lord  Archibald  leuch  wi'  a  lood  ha,  ha  I 

Eerisome,  grousum  to  hear  : 
"  A  bonny  bargain  auld  Cloots  wad  hae  I 

It  has  ilka  faut  but  fear."' 

"Dune,  Lord  Arcliibald ? "  craikit  the  voice. 

"  Dune,  Belzie  !  "  cried  he  again. — 
The  gray  banes  glimmert,  the  white  saut  shimmert- 

Lord  Archie  was  him  lane. 

Back  he  gaed  straucht,  by  the  glowerin'  miuie, 

An'  doon  in  his  plaid  he  lay  ; 
An'  soim'  he  sleepit. — A  ghaist-like  man 

Sat  by  his  heid  quhill  the  day  ; 

An'  quhanever  he  moanit  or  turnit  him  roun', 

Or  his  broo  began  to  lower, 
The  waukin'  man  i'  the  sleepin'  man's  lug 

Would  rown  a  murgeon  o'  power. 

An'  the  glint  o'  a  smile  woidd  quiver  athort 

The  sleepin'  cheek  sae  bi'oon  ; 
An'  a  tear  at  ween  the  ee-lids  would  stert, 

An'  whiles  rin  faiidv  doon. 

An'  aye  by  his  lair  sat  the  ghaist-hke  man, 

An'  watchit  his  sleep  a'  nicht ; 
An'  in  mail  rust-broon,  wi'  his  visorne  doon, 

Kade  at  his  knee  i'  the  fecht. 

Nor  anis  nor  twyis  the  horn-helmit  chiel 

Saved  him  frae  deidly  dad, 
An'  Archie  said,  "Gien  this  be  the  deil, 

He's  no  sae  black  as  he's  ca'd." 

But  wat  je  fu'  weel,  it  wasna  the  deil 

That  tuik  Lord  Archie's  part, 
But  his  twin-brither  John,  he  thocht  deid  an'  gone, 

Wi'  luve  like  a  lowe  in  his  hert. 


PART    III. 

Hume  cam  Lord  Archibald,  weary  wicht, 

Harae  til  his  ain  countree  ; 
An'  he  cried,  quhau  his  castle  rase  in  sicht, 

"  Noo  Christ  me  sain  an'  see  !  " 

He  turuit  him  roun' :  the  man  in  rust-broon 

Was  gane,  he  saw  nocht  quhair. 
At  the  ha'  door,  he  lichtit  him  doon — 

Lady  Margaret  met  him  there. 

Reid,  reid  war  her  een,  bnt  hcich  was  her  mien, 
An'  her  words  war  sharp  and  sair  : 

"  Welcome,  Archie,  to  dule  and  tone. 
An'  welcome  ye  s'  get  nae  mair  ! 

"  Quhaur  is  yer  twin,  Lord  Archibold, 

That  lay  i'  ray  body  wi'  thee  1 
I  miss  ray  mark  gien  he  liesna  stark, 

Quhaur  the  dayhcht  comesna  to  see  ! " 

Lord  Archibakl  dochtna  speik  a  word, 

For  his  hert  was  hke  a  stane  ; 
He  turnt  him  awa' — an'  the  buddy  craw 

Was  roupin'  for  his  ain. 

"  Quhaur  are  ye  gaein,  Lord  Archie,"  she  said, 
"  Wi'  yer  hps  sae  white  an'  thin  1" 

"  Mothei',  gude  bye,  I'm  gaein  to  lie 
Ance  mair  wi'  my  body -twin." 

Up  she  brade,  but  awa'  he  gaed, 

Straught  for  the  corbie-tree  ; 
For  quhaur  he  had  slain  he  thoucht  to  slay. 

An'  cast  him  doon  an'  dee. 

"  God  guide  us  !  "  he  cried,  \vi'  gastit  rair, 
"  Has  he  lieu  there  ever  sin'  syne  ? " 

An'  he  thocht  he  saw  the  banes,  pykit  an'  bare, 
Throu  the  cracks  o'  his  harness  shine. 

"  0  Johnnie  I  my  brither  !  "  quo'  Arcliibald, 

Wi'  a  hert-upheavin'  mane, 
"  I  wad  pit  my  soul  i'  yer  wastit  corp. 

To  see  ye  alive  again  !  " 

"  Haud  there  !  "  quod  a  voice  frae  oot  the  helm, 
"  A  man  suld  heed  quhat  he  says  !  " 

An'  the  joints  they  grippit  an'  tore  the  gerse, 
As  up  the  armour  rase  : — 

"  Soul  ye  hae  nane  to  ca'  yer  ain. 

An'  its  time  to  haud  yer  jaw  ! 
The  sleep  it  was  thine,  an'  thy  soul  it  is  mine — 

And,  dcil  Archie,  come  awa' !  " 

"  Auld  Hornie,"  quod  Archie,  "  twa  words  to  that : 

My  burnin'  hert  burns  on  ; 
An'  the  sleep,  weel  I  wat,  was  nae  reek  frae  thy  pat, 

For  aye  I  was  dreamin'  o'  John  ! 

"  But  I  carena  a  plack  for  a  soal  sae  black — 

Here's  me  !  tak  me  an'  bore  me  ; 
Put  fire  i'  my  breist  an'  fire  at  my  back — 

But  ae  minute  set  Johnnj^  afore  me  !  " 

The  gantlets  grippit  the  helm  sae  stoot, 

An'  afF  the  airn  they  threw  ; 
An'  John  himsel'  keekit  smilin'  oot : — 

"  0  Archie,  I  hae  ye  noo  ! 

"  Yer  soul  is  mine,  brither  Archie  :    thaur  ! 

I  yield  it  ye  back  again  ! 
Never  a  deevil  cam  near  ye,  waur 

Nor  a  brither  o'  yer  ain  !  " 

Doon  fell  Archibald  on  his  knee 

On  the  ower-green,  bluid-fed  sod  : 
"  The  soul  that  my  brither  gies  back  to  me 

Sail  be  thine  for  ever,  0  God  !  " 


Dl 


THE  LAST  WOOIN' 

"  0  LAT  me  ill,  my  bouny  lass  ! 

It's  a  lang  road  ower  the  hill ; 
And  the  flauchterin'  suaw  begud  to  fa' 

On  the  brig  ayont  the  mill." 

"This  is  nae  change-hoose,  John  Munro." 

"  I'll  ken  that  to  my  cost, 
Gien  ye  gar  me  tak  the  hill  the  nicht, 

Wi'  snaw  on  the  back  o'  frost. 

Bat  tell  me,  lass,  what's  my  offence." 

"  Weel  ken  ye  I     At  the  fair 
Ye  lichtlied  me  !     A}',  twasna  ance  ! — 

Ye  needna  come  nae  mair  !  " 

"I  lichtlied  ye?" — "Abuiie  the  glass." 
"  Foul-fa'  the  ill-faured  mou 

That  made  the  leein'  word  to  pass 
By  rowiii'  't  i'  the  true  ! 

"  The  trouth  was  this  :  I  dochtna  bide 

To  hear  yer  boiiuie  name 
Whaur  lawless  mous  war  openit  wide 

In  ill-tongued  scoff  and  blame  ; 

"And  what  I  said  was  :  '  Hoot !  lat  sit ; 

She's  but  a  bairn,  the  lass  ! ' 
It  turnt  the  spait  o'  words  a  bit, 

And  loot  yer  fair  name  pass." 

"Thank  ye  for  naething,  John  Munro  ! 

My  name  can  gang  or  bide  ; 
No  ilka  sough  would  be  eneuch 

To  turn  my  heid  aside  !  " 

"  0  Elsie,  lassie,  be  yersel'  ! 

The  suaw-stour's  driftiu'  thrang  ; 
0  tak  me  in,  the  win'  's  sae  snell. 

And  in  an  hour  I'll  gang." 

"  I  downa  pay  ye  guid  for  ill, 
For  ye  heedna  fause  and  true  ; 

Gang  back  to  Katie  at  the  mill — 
She  lo'es  sic  like  as  you." 

He  turnt  his  fit ;  she  heard  nae  mair. 

The  lift  was  like  to  fa' ; 
And  Elsie's  hert  grew  grit  and  sair 

At  sicht  o'  the  d/ivin'  snaw. 

She  laid  her  doon,  but  no  to  sleep — 
Her  verra  hert  was  cauld  ; 

And  the  sheets  war  like  a  frozen  heap 
0'  drift  aboot  her  faul'd. 

She  rase  fii'  ear' ;  the  warl'  lay  fair 

And  still  in  its  windiu'  sheet ; 
At  door-cheek,  nor  at  wiunock-lug, 

Was  ever  a  mark  o'  feet ! 

She  crap  for  days  aboofc  the  hoose, 

Dull-fitit  and  hert-sair, 
Aye  keekin'  oot  like  a  hungert  moose — 

But  Johnnie  was  na  there. 

Lang  or  the  spring  begoud  to  thow 

The  waesome,  sick-faced  snaw, 
Her  hert  was  saft  a'  throu  and  throu, 

Her  pride  had  ta'en  a  fa'. 

And  whan  the  wraiths  war  halflins  gaue, 
And  the  sun  was  blink  in'  bonuie, 

Oot  owcr  the  hill  she  wad  gang  her  lane, 
To  spcir  aboot  her  Johnnie. 

Half  ower,  she  cam  intil  a  lair 
0'  snaw  and  slush  and  weet  : 

The  Lord  hae  mercy  !  what's  that  there  1 
It  was  Johnnie  at  her  feet ! 

Aneth  the  snaw  his  heid  was  smorit, 
But  his  breist  was  maistly  bare  ; 

And  'twixt  his  richt  hau'  and  his  hert, 
Lay  a  lock  o'  gouden  hair. 

The  warm  win'  blew,  the  blackcock  flew, 
The  lerrick  muntit  the  skies  ; 

The  burnie  ran,  and  a  baein'  began, 
But  Johnnie  wouldna  rise. 

The  sun  was  clear,  the  lift  was  blue. 

The  winter  was  awa' ; 
L^p  cam  the  green  gerse  plentifu', 

The  better  for  the  snaw  ; 

And  warm  it  happit  Johnnie's  grave, 
Whaur  gouden  the  ae  lock  lay  ; 

But  on  Elsie's  held  white  grew  the  lave, 
Or  the  barley's  beard  was  gray. 


HALLOWEEN 

Sweep  up  the  flare,  Janet ; 

Put  on  anither  peat. 
It's  a  lown  and  a  starry  nicht,  Janet, 

And  nowtlier  cauld  nor  weet. 

It's  the  nicht  atween  the  Sancts  and  Souls 
Whan  the  boiiiless  gang  aboot ; 

And  it's  open  hoose  we  keep  the  nicht 
For  ony  that  may  be  oot. 

Set  the  cheirs  back  to  the  wa',  Janet ; 

Mak  ready  for  quaiet  fowk. 
Hae  a'thing  as  clean  as  a  windin'  sheet : 

They  comena  ilka  ook. 

There's  a  spale  i;po'  the  flure,  Janet ; 

And  there's  a  rowan-berry  ! 
Sweep  them  intil  the  fire,  Janet, 

Or  they'll  neither  come  nor  tarry. 

Syne  set  open  the  outer  door — 
Wide  open  for  wha  kens  wha  1 

As  ye  come  ben  to  your  bed,  Janet, 
Set  it  open  to  the  wa'. 

She  set  the  cheirs  back  to  the  wa'. 
But  ane  that  was  o'  the  birk ; 

She  sweepit  the  flure,  but  left  the  spale — 
A  lang  spale  o'  the  aik. 

The  niclit  was  lowne ;  the  stars  sae  still 

War  glintin'  doon  the  sky  ; 
The  souls  crap  oot  o'  their  mooly  graves, 

A'  dank  wi'  lyiu'  by. 


66  Scotch  Songs  an&  JSallaDs. 

They  faund  the  door  wide  to  the  wa', 
And  the  peats  bhiwn  rosy  reid  : 

They  war  shuneless  feet  gaed  in  and  oot, 
Nor  clampit  as  they  gaed. 

The  mither  she  keekit  but  the  hoose, 
Saw  what  she  ill  could  say  ; 

Quakin'  did  slide  doon  by  Janet's  side, 
And  gaspin'  there  she  lay. 

There's  ane  o'  them  sittin'  afore  the  fire  ! 

Ye  wadna  hearken  to  me  ! 
Janet,  ye  left  a  cheir  by  the  fire, 

Whaur  I  tauld  ye  uae  cheir  suld  be  ! 

Janet  she  smilit  in  her  minnie's  face  : 
She  had  brant  the  roden  reid ; 

And  she  left  aneth  the  birken  cheir 
The  spale  frae  a  coffin-lid. 

Saft  she  rase  and  gaed  but  the  hoose, 

And  ilka  door  did  steik. 
Three  hours  gaed  by,  and  her  minnie  heard 

Sound  o'  the  deid  nor  quick. 

Whan  the  gray  cock  crew,  slic  heard  on  the  tioui 

The  fa'  o'  shuueless  feet ; 
Whan  the  rud  cock  crew,  she  heard  the  door, 

And  a  sougli  o'  win'  and  weet. 

Whan  the  gowd  cock  crew,  Janet  cam  back — 

Her  face  it  was  gray  o'  ble ; 
Een  starin'  wide,  by  her  mither's  side. 

She  lay  doon  like  aue  to  dee. 

Her  white  lips  had  na  a  word  to  say, 

Nae  mair  nor  the  soulless  deid  ; 
Seven  lang  days  and  nichts  she  lay. 

And  never  a  word  she  said. 

Syne  suddent,  as  oot  o'  a  sleep,  she  brade, 

Sinilin'  richt  winsomely ; 
And  she  spak,  but  her  word  it  was  far  and  strayit, 

Like  a  whisper  come  ower  the  sea. 

And  never  more  did  they  hear  her  laucb, 

Nor  ever  a  tear  doon  ran  ; 
But  a  smile  aye  flittit  aboot  her  face, 

Like  the  mune  on  a  water  wan. 

And  ilka  nicht  atween  Sancts  and  Souls, 

She  laid  the  doors  to  the  wa' ; 
Blew  up  the  fire,  and  set  the  cheir, 

And  loot  the  spale  doon  fa'. 

And  at  midnicht  she  gaed  but  the  hoose, 

Aye  steekin  door  and  door. 
Whan  the  gowd  cock  ci'ew,  quaiet  as  a  moose 

She  cam  creepin'  ower  the  flure. 

Mair  wan  grew  hex*  face,  and  her  smile  mair  sweet, 
Quliill  the  seventh  All  Sancts'  eve  : 

Her  mother  she  heard  the  shuneless  feet, 
Said,  She'll  be  ben  belyve  ! 

She  camna  ben.     Her  minnie  rase  ; 

For  fear  she  maist  coudna  stan' ; 
She  grippit  the  wa',  and  but  she  gaed — 

For  the  gowden  cock  had  crawn. 

Janet  sat  smilin'  upo'  the  cheir, 

White  as  the  day  did  daw  ; 
But  her  smile  was  a  sunglint  left  on  the  sea 

Whan  the  sun  himsel  is  awa'. 


THE  LAVEROCK 

The  Man  says  : 
Laverock  i'  the  lift, 
Hae  ye  nae  sang-thrift, 

'At  ye  scatter  't  sae  heigh,  and  lat  it  a'  drift  ? 
\yasterfii'  laverock ! 

Dinna  ye  ken 

'At  ye  hing  ower  men 

Wha  haena  a  sang  or  a  penny  to  spen'  ? 

Hertless  lavei'ock  1 

But  up  there,  you, 

r  the  bow  o'  the  blue, 

Hand  skirlin  on  as  gien  a'  war  new  ! 

Toom-heidit  laverock  ! 

Haith  !  3'e're  owcr  bljthe  : 
T  see  a  great  scytlie 

Swing  whaur  yer  nestie  lies,  dooii  i'  the  lythe, 
Liltiu  laverock  ! 

Eh,  sic  a  soon' ! 

Birdie,  come  doon — 

Ye're  fey  to  sing  sic  a  merry  tune  ! 

Gowkit  lavei'ock  ! 

Come  to  yer  nest ; 
Yer  wife's  sair  prest ; 
She's  clean  worn  oot  wi'  doin  lier  best, 
Rovin  laverock  ! 

Winna  ye  baud  ? 

Ye're  surely  mad  ! 

Is  there  naebody  there  to  gie  ye  a  daud, 

Menseless  laverock  ? 

Come  doon  and  conform  ; 
Pyke  an  honest  worm  ; 
And  hap  yer  bairns  frae  the  comin  storm, 
Spendrife  laverock 

The  Bird  sings : 

My  nestie  it  lieth 
I'  the  how  o'  a  han' ; 
The  swing  o'  the  scythe 
'111  miss  't  by  a  span. 

The  lift  it's  sae  cheery  ! 
The  win'  it  's  sae  free  ! 
I  hing  ower  my  dearie, 
And  sing  'cause  I  see. 

My  wifie's  wee  breistie 
Grows  warm  wi'  my  sang, 
And  ilk  crumpled-up  beastie 
Kens  no  to  think  lang. 

Up  here  the  sun  sings,  but 
He  only  shmes  tliere  ! 
Ye  haena  nae  wings,  but 
Come  up  on  a  prayer. 

The  man  sitigs  .■ 

Ye  wee  daurin  cratur, 
Ye  rant  and  ye  sing 
Like  an  eye  o'  auld  Natur 
.  Ta'en  harae  by  the  king  ! 

Ye  wee  feathert  priestie, 
Yer  bells  i'  ycr  thvo't, 
Yer  altar  yer  breistie, 
Yer  mitre  forgot — 

Offerin'  and  Aaron, 
Ye  burn  hert  and  brain ; 
And  dertin  and  daurin, 
Flee  back  to  yer  ain  ! 

Ye  wee  minor  prophet, 
It  's  'maist  my  belief 
'At  I  'm  doon  in  Tophet, 
And  jou  abune  grief ! 

Ye  've  deavt  me  and  daudit, 
And  ca'd  me  a  fule  :   ■ 
I  'm  nearhan'  persuaudit 
To  gang  to  your  schule. 

For,  birdie,  I  'm  thinkin 
Ye  ken  mair  nor  me — 
Gien  ye  haena  been  drinkin. 
And  sing  as  ye  see. 

Ye  maun  hae  a  sicht  'at 
Sees  gey  an'  far  ben  ; 
And  a  hert,  for  the  micht  o'  't. 
Wad  sair  for  nine  men  ! 

Somebody  's  been  til 
Koun  to  je  wha 
Said  birdies  war  seen  til 
E'en  whau  thej  fa' ! 

GODLY    BALLANTS 


I. THIS    SIDE    AN     THAT. 


The  rich  man  sat  in  his  father's  seat — 

Purple  an'  linen,  an'  a'thing  fine  ! 
The  pair  man  lay  at  liis  gate  i'  the  street — 

Sairs  an'  tatters,  an'  wear^^  pine ! 

To  the  rich  man's  table  ilk  dainty  conies ; 

Mon}^  a  morsel  gaed  frae't,  or  fell  ; 
The  puir  man  fain  wad  hae  dined  on  the  crumbs, 

But  whether  he  got  them  I  canna  tell. 

Servants  prood,  saft-fittit,  an'  stoot, 

Stan'  by  the  rich  man's  curtained  doors ; 

Maisterless  dogs  'at  rin  aboot 

Cam  to  the  puir  man  an'  lickit  his  sores. 


(BoMg  MMnnte.  77 


The  rich  man  dee'd,  an  they  buried  liim  graii' ; 

In  hnen  fine  his  body  they  wrap ; 
But  tlie  angels  tuik  \\p  the  beggar  man, 

An'  laid  him  doon  in  Abraham's  lap. 

The  guid  upo'  this  side,  the  ill  upo'  that — 
Sic  Avas  the  rich  man's  waesorae  fa' ! 

But  his  brithers  they  cat,  an'  they  drink,  an'  they 
chat, 
An'  carena  a  strae  for  their  father's  ha'. 

The  trowtli's  the  trowth,  think  what  ye  will ; 

An'  some  they  kenna  what  they  wad  be  at ; 
But  the  beggar  man  thoucht  he  did  no  that  ill, 

Wi'  the  dogs  o'  this  side,  the  angels  o'  that. 

II. — THE   TWA   BAUBEES. 

Stately,  lang-robit,  an'  steppiu  at  ease, 
The  rich  men  gaed  np  the  temple  ha' ; 

Hasty,  an'  grippin  her  twa  baubees, 
The  widow  cam  efter,  booed  an'  sma'. 

Their  goud  rang  lood  as  it  fell,  an'  lay 
Yallow  an'  glintin,  bonnie  an'  braw  ; 

Bwt  the  fowk  roon'  the  Maister  h'ard  him  say 
The  pnir  body's  baubees  was  mair  nor  it  a'. 

III. — WHAS    MY    NEIBOUR  ! 

Doon  fi'iie  Jeraslem  a  traveller  took 

The  lai.oli  road  to  Jericho ; 
It  had  an  ill  name  an'  mony  a  crook, 

It  was  lang  an'  unco  how. 

Oot  cam  the  robbers,  an'  fell  on  the  man. 

An'  knockit  him  on  the  heid, 
Took  a'  whauron  they  could  lay  their  han', 

An'  left  him  nakit  for  deid. 

By  cam  a  minister  o'  the  kirk  : 
"  A  sair  mishanter  !"  he  cried  ; 

"  Wha  kens  wliaur  the  villains  may  lirk  ! 
"  I  s'  hand  to  the  itiicr  side." 

By  cam  an  elder  o'  the  kirk ; 

Like  a  young  horse  he  shied  : 
"  Fie  !  there's  a  bonny  mornin's  wark  !  " 

An'  he  spangt  to  the  ither  side. 

By  cam  ane  gaed  to  the  wrang  kirk ; 

Douce  he  trottit  alang. 
"  Puir  body  !  "  he  cried,  an'  wi'  a  yerk 

AfF  o'  his  cuddy  he  sprang. 

He  ran  to  the  body,  an'  turned  it  ower  : 
"  There's  life  i'  the  man  !  "  he  cried. 

lie  wasna  ane  to  stan'  an'  glower. 
Nor  hand  to  the  ither  side  ! 

He  doctored  his  wounds,  an'  heiscd  him  on 
To  the  back  o'  the  beastie  douce ; 

An'  heild  him  on  till,  a  weaiy  man. 
He  langt  at  the  half-way  hoose. 

He  ten'd  him  a'  niclit,  an'  at  dawn  o'  day  : 

"  Lan'loi'd,  latna  liiin  lack  ; 
"Here's  aucbteeii  pence! — an'  ony  mair  ootlay, 

"  I'll  sattle  't  as  I  come  back." 

Sae  tak  til  ye,  ueibours  J  ye  bear  tbe  word — 

It's  a  true  bit  o'  God's  ain  spell ; 
"  Wha  is  my  neibour?"  speirna  tlie  Lord; 

But,  "  Am  I  a  ueibour  1 "  yersel. 


El 

IV. HIM    WI     THE    BAG. 

Alice  was  a  woman  wliase  heit  was  gret ; 

Her  love  was  sae  dumb  it  was  'maist  a  grief; 
She  brak  the  box — it's  tellt  o'  her  jet — 

Tlie  bonny  box  for  her  hert's  relief. 

Ana  was  there  whase  tale's  but  brief, 
Yet  was  ower  lang,  the  gait  he  cawed  ; 

He  luikit  a  man,  and  was  but  a  thief, 
Michty  the  gear  to  grip  and  baud. 

"  What  guid,"  he  cried,  "  sic  a  boxfu'  to  blaud  ? 

Wilfu'  waste  I  canna  beir  ; 
It  micht  hae  been  sellt  for  ten  poun',  I  wad — 

Sellt  for  ten  poun',  and  gien  to  the  puir !  " 

Savin'  he  was,  but  for  love  o'  the  gear ; 

Carefu'  he  was,  but  a'  for  hiiusel ; 
He  carried  the  bag  to  liis  hert  sae  near, 

What  fell  i'  the  ane  i'  the  ither  fell. 

And  the  strings  o'  his  hert  hang  doon  to  hell — ■ 
They  war  pu'd  sae  ticht  aboot  the  mou' ; 

And  hence  it  comes  that  I  hae  to  tell 
The  warst  ill  tale  that  ever  was  true. 

The  hert  that's  greedy  maun  mischief  brew, 

And  the  dcil's  pu'd  the  strings  doon  yon'er  in  hell ; 

And  he  sauld,  or  the  agein  mune  was  new. 
For  thirty  shillins  the  Maister  himsel ! 

Gear  i'  the  hert  it's  a  canker  fell — 

Brithers,  latna  the  siller  ben  ; 
Troth,  gien  ye  de,  I  warn  ye,  ye'll  sell 

The  verra  Maister  or  ever  ye  ken  ! 

V. THE    COORSE    CRATUR. 

The  Lord  gaed  wi'  a  crood  o'  men 
Throu  Jericho  the  bonny  ; 

'Twas  ill  the  Son  o'  Man  to  ken 
Mang  sons  o'  men  sae  mony  : 

The  wee  bit  son  o'  man  Zacchay 
To  see  the  Maister  seekit ; 

He  speilt  a  fig-tree,  banld  an'  shy, 
An'  sae  his  shortness  ekit. 

But  as  he  thoucht  to  see  his  back, 
Roon'  turnt  the  haill  face  til  'im. 

Up  luikit  straucht,  and  til  'im  spak- 
His  hert  gaed  like  to  kill  'im. 

"  Come  doon,  Zacchay  ;  bestir  yersel ; 

"  This  nicht  I  want  a  lodgin." 
Like  a  ripe  ap})lc  dooii  he  fell, 

Nor  needit  ony  nudgin. 

But  up  amang  the  unco  guid 
There  rase  a  murmurin  won'er  : 

"  This  is  an  unco  want  o'  heed  ! 
"  Tlie  man's  a  special  sinner  !  " 

Up  spak  Zacchaj',  his  hcrt  a  bleeze  : 

"  Lord,  half  I  hae,  the  puir  they  hae  it  ; 

"  Whate'er  I  got  by  tellin'  lees, 
"Fourfauld  for  honesty  I  pay  it." 

Then  Jesus  said  unto  the  man, 
"  This  day  here  comes  salvation  ; 

"For  this  is  ane  o'  Abraham's  clan," 
— Wha  soucht  the  true  fundation. 

"  I  cam  the  lost  to  seek  an'  win." 
— Sae  here  was  ane  he  wan  tit  ! 

And  to  the  man  that  left  his  sin 
He  grace  nor  glory  scantit. 


THE  DEIL'S  FORHOOIT  HIS  AIN 

The  DeiCs  forhooit  his  ain,  his  ain  ! 
The  DeiVs  forhooit  his  ain  ! 
!'f  His  bainis  are  yreitin  in  i!ka  neuh, 

it,  For  the  DeiVs  forhooit  his  ain. 

The  Dtil  he  took  liis  stick  and  his  hat, 
And  liis  yallow  "hives  on  he  drew  : 

! 

"  Tlie  coal's  sae  dear,  and  the  preachin  sae  .flat ! 

And  I  canna  bo  aye  wi'  you  ! 

The  Deil's  &c. 

"  I  s'  gic  ye  my  blessin  afore  I  gang — 

Wi'  jist  ae  word  o'  advice  ; 
And  gien  onything  efter  that  gaes  wrang, 

It'll  be  yer  ain  wull  and  ch'ice  : — 

'•'  There's  a  heap  o'  diseases  gaein  aboot — 
Whiles  ane,  and  whiles  a'  thegither  : 

Ane's  ca'd  Repentance — haith  I  baud  it  oot — 
It  comes  wi'  a  change  o'  weather. 

"  Luik  efter  your  liver — that's  the  place 
Whaur  Conscience  gars  fowk  grin  ; 

Some  fowk  has  mair  o'  't,  and  some  has  less — 
It  comes  o'  breedin  in. 

"  And  there's  waur  nor  diseases  gaein  aboot — 
There's  a  heap  o'  fair-spoken  lees  ; 

And  there's  naething  in  natur' — in  or  oot, 
'At  waur  with  the  health  agrees. 

"  There's  what  they  ca'  Faith,  'at  wad  aye  be  fain 
And  Houp  that  glowers,  and  tynes  a' ; 

And  Love  that  never  yet  fand  its  ain. 
Till  it  turnt  its  face  to  the  wa'. 

"  And  Troiith — the  sough  o'  ii  sickly  win' ; 

And  Richt — what  ncedna  be  ; 
And  Beauty — nae  deeper  nor  the  skin  ; 

And  Blude — that's  naething  but  bree. 

"  But  there's  ae  gran'  doctor  for  a'  and  mair — 
For  diseases  and  lees  in  a  breath  : — 

My  bairns,  I  lea'  ye  wi'oot  a  care 
To  yer  best  freen,  Doctor  Death. 

"  He'll  no  distress  ye  :  as  quaiet's  a  cat 

He  grips  ye,  and  a'thing's  ower ; 
There's  naething  mair  'at  ye  wad  be  at ; 

There's  never  a  sweet  nor  sour. 

"  They  ca'  't  a  sleep,  but  it's  better  bliss, 

For  ye  wauken  up  no  more  ; 
They  ca'  't  a  mansion — and  sae  it  is, 

And  the  cofRn-lid's  the  door. 

"  Jist  ae  word  mair — and  it's  verhum  sat — 
I  hae  preacht  it  mouy's  the  year  : 

"W'liaxu"  there's  naething  ava  to  be  frictit  at, 
There's  naething  ava  to  fear. 

"  I  dinna  say  'at  there  isna  a  hell — 

To  lee  wad  be  a  disgrace  : 
I  bide  there  whan  I'm  at  hame  mysel, 

And  it's  no  sic  a  byons  ill  place. 

"  See  yon  blue  thing  they  ca'  the  lift — 
It's  but  hell  turnt  upside  doon  ; 

A  how  like  a  bossie,  whiles  fou  o'  drift, 
And  whiles  o'  a  rumlin  soun'. 

"  Lat  auld  wives  tell  their  tales  i'  the  reek- 
Men  hae  to  du  wi'  fac's  : 

There's  naebody  there  to  watch,  and  keek 
Intil  yer  wee  mistaks. 

"  But  nor  ben  there's  naebody  there, 
Frae  the  yircl  to  the  farthest  spark  ; 

Yc'll  rub  the  knees  o'  yer  breeks  to  the  bare 
Afore  ye'll  pray  ye  a  sark. 

"  Sae  fare  ye  weal,  my  bonny  men  ! 
And  weel  may  ye  thrive  and  the  ! 
Gien  I  dinna  see  ye  some  time  again, 
It'll  be  'at  yer  no  to  see." 

He  cockit  his  hat  ower  ane  o'  his  cheeks, 

And  awa  wi'  a  halt  and  a  spang  ; 
For  his  tail  was  doon  ae  leg  o'  his  breeks, 
And  his  butes  war  a  half  ower  lang. 

The  Deil's  forhooit  his  ain,  his  ain  ! 

The  DeiVs  forhooit  his  ain  ! 
His  bairns  are  greitin  in  ilka  neuk, 
For  the  DeiVs  forhooit  his  ain. 


THE  AULD  FISHER 

There  was  au  auld  fisher — he  sat  by  the  wa', 

All'  hiikit  oot  ower  the  sea ; 
The  bairnies  war  playin,  he  sniil't  on  them  a', 
But  the  tear  stude  in  his  e'e. 

A  71  it^s — oh  to  win  mva,  aiva, 
AiTb  ifs,  oh  to  ivin  aiva 
Whanr  the  bairns  come  hame,  an'  the  ivives 
they  hide, 
An'  God  is  the  father  o'  a'.' 

Jock}-  an'  Jeamy  an'  Tammy,  oot  there, 

A'  i'  the  boatie  gaed  doon  ; 
An'  I'm  ower  auld  to  fish  ony  niair, 

An'  I  hinna  the  chance  to  droon  ! 
All'  it's — oh  to  tvin  atva,  aim  !  d:c. 

An'  Jeannic  she  grat  to  ease  her  heit, 

An'  she  easit  hersel  awa  ; 
But  I'm  ower  auld  for  the  tears  to  stert, 

An'  sae  the  sighs  niaiui  blaw. 

AvU  it'n — oh  to  ivin  aiva,  cava  !  dec. 

Lord,  steer  me  haine  whaur  my  Lord  has  steerit, 

For  I'm  tired  o'  life's  rockin  sea  ; 
An'  dinna  be  laug,  for  I'm  nearhan'  fearit 
'At  I'm  'maist  ower  auld  to  dee. 
An^  it's — ok  to  tvin  cava,  cava  ! 
All'  it's,  oh  to  ivin  cava 
Whaur  the  bairns  come  hame,  an'  the  iviues 
they  hide, 
An'  God  is  the  father  o'  a'/ 


THE  HERD  AND  THE  MAVIS 

"  What  gai-s  ye  sing,"  said  the  herd-laddie, 

"  What  gars  ye  sing  sae  lood  1 " 
"■  To  tice  them  oot  o'  the  3'erd,  laddie, 
The  worms  for  mj^  daily  food." 

An'  aye  he  sang,  an'  better  he  sang, 
An'  the  tvorms  creepit  in  an'  oot ; 
An'  ane  he  tuik,  an'  twa  he  loot  gang, 
An'  still  he  carolled  stoot. 

"It's  no  for  the  woi'ms,  sir,"  said  the  herd; 

"  They  comena  for  your  sang." 
"  Think  ye  sae,  sir  1 "  answered  the  bird, 

"  Maybe  ye're  no  i'  tlie  wrang." 
But  aye  &e. 

"  Sing  ye  young  sorrow  to  beguile, 

Or  to  gie  auld  fear  the  flegs  ]  " 
"  Na,"  quo'  the  mavis,  "  I  sing  to  wile 

My  wee  things  oot  o'  her  eggs." 
Aii^  aye  d'c. 


"  The  mistress  is  plenty  for  that  same  gear, 

Though  ye  sangna  air  nor  late." 
"  I  wud  draw  the  deid  frae  the  moul  sae  drear, 

An'  open  the  kirkyard-gate  !  " 
An'  aye  d'c. 


"  Better  ye  sing  nor  a  burn  i'  the  mune, 
Nor  a  wave  ower  san'  that  flows, 

Nor  a  win'  wi'  the  glintin  stars  abune, 
An'  aneth  the  roses  in  rows  ; 
An'  aye  dr. 


96  Scotcb  Songe  aiiD  asalla&s. 

"  But  a  better  sang  it  wiul  tak  nor  \'er  ain, 

Thougli  TC  hae  o'  notes  a  feck, 
To  mak  the  auld  Barebancs  tbere  sae  fain 

As  to  lift  the  muckle  sneck  ! 
An'  aye  d:c. 

"An'  ye  wadna  draw  ae  bairnie  back 
Frae  tlie  airms  o'  the  bonu}'  man, 

Though  its  minnie  was  greitin  alas  an'  ahvck  ! 
An'  her  cries  to  the  bairnie  wan. 
A^h  aye  (Oc. 

"An'  I'll  speir  ye  nae  mair,  sir,"  said  the  licrd  ; 

"  I  fear  what  ye  micht  sa}'  neist." 
"  I  dout  ye  wad  won'er,  sir,"  said  the  bird, 
"  To  see  the  thouchts  i'  my  breist  !  " 
An'  aye  he  sang,  an'  better  he  sang, 
An'  the  worms  creepit  in  an'  oot  ; 
An  ane  lie  t%dk,  an'  twa  he  lout  gang, 
An'  still  he  carolled  stoat. 


A   LOWN    NICHT 

Rose  o'  my  hert, 

Open  yer  leaves  to  the  lampin  mune  ; 
Into  the  curls  lat  her  keck  an'  dert ; 

She'll  tak  the  colour  but  gie  ye  tune. 

Buik  o'  my  brain, 

Open  yer  faulds  to  the  starry  signs ; 
Lat  the  eeu  o'  the  holy  luik  an'  strain, 

Lat  them  glin^mer  an'  score  'atween  the  lines. 

Cup  o'  my  sowl, 

Gowd  an'  diamond  an'  ruby  cup, 
Ye're  noucht  ava  but  a  toom  dry  bowl 

Till  the  wine  o'  the  kingdom  fill  yo  up. 

Conscience-glass, 

Mirror  the  en'less  All  in  thee  ; 
Melt  the  boundered  and  make  it  pass 

Into  the  tideless,  shoreless  sea. 

Warl'  o'  my  life, 

Swing  thee  roun'  thy  sunny  track ; 
Fire  an'  win'  an'  water  an'  strife — 

Carry  them  a'  to  the  glory  back. 


THE  HOME  OF  DEATH 

"  Death  !  whaur  do  ye  bide,  auld  Death?" 

"  I  bide  in  ilka  breath," 

Quo  Death ; 

"  No  i'  the  pyramids, 

No  whaur  the  worniie  rids 

'Neth  coffin-lids ; 

I  bidena  whaur  life  has  been, 

An'  whaur's  nae  mair  to  be  dene." 

"  Death  !  whaur  do  ye  bide,  auld  Death?" 
"  Wi'  the  leevin,  to  dee  'at  are  laith," 
Quo  Death ; 
"  Wi'  the  man  an'  the  wife 

'At  lo'e  like  life, 

Bot  strife ; 

Wi'  the  bairns  'at  lung  to  their  mither, 

Wi'  a'  'at  lo'e  ane  anither." 

"  Death  !  whaur  do  ye  bide,  auld  Death  ? " 

"  Abune  an'  aboot  an'  aneth," 

Quo  Death ; 

"But  o'  a'  the  airts 

An'  o'  a'  the  pairts, 

In  herts. 

Whan  the  tane  to  the  titlier  says,  Na, 

An'  the  north  win'  begins  to  blaw." 


TRIOLET 

I'm  a  pnir  man  I  grant, 
But  I  am  weel  neiboured  ; 
And  nane  shall  me  daunt 
Though  a  pair  man,  I  grant ; 
For  I  shall  not  want — 
The  Lord  is  my  Shepherd. 
I'm  a  puir  man,  I  grant, 
But  I  am  weel  neiboured. 


AVIN'  THAT  BLAWS 

Win'  that  blaws  the  simmer  plaid 
Ower  the  hie  hill's  shoothers  laid, 
Gx'een  wi*  gerse,  an'  reid  wi'  heather- 
Welcome  wi'  yer  sowl-like  weather  ! 
Mony  a  win'  there  has  been  sent 
Oot  aneth  the  firmament — 
Ilka  ane  its  story  has  ; 
Ilka  ane  began  an'  was  ; 
Ilka  ane  fell  quaiet  an'  mute 
Whan  its  angel  wark  was  oot. 
First  gaed  ane  oot  throu  the  mirk, 
Whan  the  maker  gan  to  work  ; 

Ower  it  gaed  an'  ower  the  sea, 
An'  the  warl'  begud  to  be. 
Mony  ane  has  come  an'  gane 
Sin'  the  time  there  was  but  ane  : 
Ane  was  grit  an'  Strang,  an'  rent 
Rocks  an'  rauntains  as  it  went 
Afoi'e  the  Lord,  his  trumpeter, 
Waukin  up  the  prophet's  ear  ; 
Ane  was  Hke  a  steppin  soun' 
1'  the  mulberry  taps  abune — 
Them  the  Lord's  ain  steps  did  swing, 
Walkin  on  afore  his  king  ; 
Ane  lay  dune  like  scoldit  pup 
At  his  feet,  an'  gatna  up — 
Whan  the  word  the  Maister  spak 
Drave  the  wull-cat  billows  back  ; 
Ane  gaed  frae  his  lips,  an'  dang 
To  the  yird  the  sodger  thrang  ; 


104  Scotcb  Soiifls  aiiD  :fiSaUaCi6. 

Aue  comes  frae  his  hert  to  mine 
Ilka  day  to  mak  it  fine. 
Breath  o'  God,  eh  !   come  an'  blaw 
Frae  my  hert  ilk  fog  awa  ; 
Wank  me  up,  an'  mak  me  Strang, 
Fill  my  hert  wi'  mony  a  sang, 
Frae  my  lips  again  to  stert, 
Fillin  sails  o'  mony  a  hert, 
Blawin  them  ower  seas  dividin 
To  the  only  place  to  bide  in. 


A  SONG  OF  HOPE 

I  DiNNA  ken  what's  come  ower  me  ! 

There's  a  how  whaur  ance  was  a  hert ! 
T  never  luik  cot  afore  me, 

An'  a  cry  winna  gar  me  stert ; 
There's  naething  nae  mair  to  come  ower  me, 

Blaw  the  win'  frae  ony  airt ! 

For  i'  yon  kirkyaird  there's  a  hillock, 
A  hert  whaur  ance  was  a  how ; 

An'  o'  joy  there's  no  left  a  mealock — 
Deid  aiss  whaur  ance  was  a  low  ! 

For  i'  yon  kirkyaird,  i'  the  hillock. 
Lies  a  seed  'at  winna  grow. 

It's  my  hert  'at  hands  up  the  wee  hillie — 
Tliat's  hoo  there's  a  how  i'  my  briest  ; 

n 

It's  awa  doon  there  \vi'  my  Willie — 
Gaed  wi'  him  whaii  he  was  releast  j 

It's  doon  i'  the  green-grown  hillie, 
But  I  s'  be  efter  it  neist ! 

Come  awa,  nicht  an'  moruin, 

Come  ooks,  years,  a'  Time's  clan  ; 

Ye're  welcome  :  I'm  no  a  bit  scornin  ! 
Tak  me  til  him  as  fest  as  ye  can. 

Come  awa,  nicht  an'  mornin, 
Ye  are  wings  o'  a  niichty  span  ! 

For  I  ken  he's  liiikin  an'  waitin, 
Luikin  aye  doon  as  I  dim' ; 

An'  I'll  no  hae  him  see  me  sit  greitin 
I'stead  o'  gaein  to  him  ! 

I'll  step  oot  like  ane  sure  o'  a  incetin, 
I'll  travel  an'  rin  to  him. 


THE  BURNIE 

The  water  ran  dooii  frae  the  heich  bope-lieid, 

Wi'  a  Rin,  huriiie,  riri ; 
It  wimpled,  an'  waggled,  an'  sang  a  screed 

0'  nonsense,  an'  wadna  blin, 

Wi^  its  Rui,  hurme,  rin. 


Frae  the  hert  o'  the  warl',  wi'  a  swirl  an'  a  sway, 

ArC  a  Rin,  hurnie,  rin, 
That  water  laj)  clear  frae  tlie  dark  til  the  day, 

xVn'  singin  awa  did  spin, 
Wi'  its  Rin,  hurnie,  rin. 

Ae  wee  bit  mile  frae  the  heicli  hope-heid 

Wi'  its  Ri?i,  hurnie,  rin, 
'Mang  her  yows  an'  her  lambs  the  herd-lassie  stude, 

An'  she  loot  a  tear  fa'  in, 

WV  a  Bin,  burnie,  rin. 


Frae  the  hert  o'  the  maiden  that  tear-drap  rase, 

Wi^  a  Rin,  burnie,  rin ; 
Wearily  clim'in  up  weary  ways, 

There  was  but  a  drap  to  fa'  in, 

Sae  laith  did  that  burnie  rin. 


Twa  wee  bit  miles  frae  the  heich  hope-heid 

Wi^  its  Rin,  burnie,  rin, 
Doon  creepit  a  cowerin  streakie  o'  reid, 

An'  meltit  awa  within 

The  burnie  'at  aye  did  rin. 

Frae  the  hert  o'  a  youth  cam  the  trickhu  raid, , 

Wi'  its  Rill,  hiiraie,  rin ; 
It  ran  an'  ran  till  it  left  him  deid, 

An'  syne  it  dried  up  i'  the  win' ; 

That  burnie  nae  mair  did  rin. 

Whan  the  wimplin  burn  that  frae  three  herts  gaed 

Wi'  a  Rin,  burnie,  rin, 
Cam  to  the  lip  o'  the  sea  sae  braid, 

It  curled  an'  grued  wi'  pain  o'  sin — 

But  it  tuik  that  burnie  in. 


HAME 

The  warl'  it's  dottit  wi'  hames 

As  thick  as  gowans  o'  the  green, 
Aye  bonnier  ilk  ane  nor  the  lave 

T(j  hiiu  wha  there  opent  his  eeu. 

An'  mony  an'  bonny's  the  hame 

That  lies  'neth  auld  Scotland's  crests  ; 

Her  hills  nn'  her  mountains  they  are  the  sides 
0'  a  muckle  nest  o'  nests. 

His  lies  i'  the  dip  o'  a  muir, 

Wi'  a  twa  three  elder  trees, 
A  lanely  cot  wi'  a  sough  o'  win', 

An'  a  simmer  bum  o'  bees. 


1bamc.  Ill 

An'  mine  in  a  bloomiii  strath, 

^Vi'  a  river  rowin  by, 
Wi'  the  green  corn  glintin  i'  the  sun. 

An'  a  lowin  o'  the  kye. 

An'  yours  whaur  the  chimleys  auld 

Stan'  up  i'  the  gloamin  pale 
Wi'  the  line  o'  a  gran'  sierra  drawn 

On  the  lift  as  sharp's  wi'  a  nail. 

But  whether  by  ingle-neuk 

On  a  creepie  ye  sookit  yer  thumb, 
Dreamin,  an'  watchin  the  blue  peat-reek 

Wamle  oot  up  the  muckle  lum ; 

Or  yer  wee  feet  sank  i'  the  fur 

Afore  a  blcezin  hearth, 
^V'i'  the  curtains  drawn,  shuttin  oot  tlic  toon — 

Aberdeen,  Auld  Reekie,  or  I'eitli, 

It 's  a  naething.  nor  here  nor  there, 

Leal  Scots  are  a'  ane  thegither  ! 
Ilk  ane  has  a  hame,  an'  it 's  a'  the  same 

Whether  in  clover  or  heather  ! 

An'  the  hert  aye  turns  to  the  hame — 

That 's  whaur  oor  ain  folk  wons  ; 
Gien  they  be  gane,  the  hert  hands  ayont 

Abune  the  stars  an'  the  suns. 

For  o'  a'  the  hames  there's  a  hame 

Herty  an'  warm  au'  wide, 
Whaur  a*  that  maks  hame  ower  the  big  roun  earth 

Gano-s  til  its  hame  to  bide. 


THE  SANG  0'  THE  AULD  FOWK 

Doon  cam  the  sunbeams,  and  up  gaed  the  stour, 
As  we  spangt  ower  the  road  at  ten  mile  the  hoor, 

The  horse  wasna  timmer,  the  cart  wasna  strae, 
And  little  cared  we  for  the  burn  or  the  brae. 

We  w-ar  young,  and  the  hert  in's  was  Strang  i'  the  loup, 
And  deeper  in  yet  was  the  courage  and  houp  ; 

The  sun  was  gey  aft  in  a  clood,  but  the  heat 

Cam  through,  and  dried  saftly  the  doon  fa'en  weet. 

Noo,  the  horsie's  some  tired,  but  the  road's  nae  sac  lang  ; 

The  sun  comes  na  uot,  but  he  's  no  in  a  fang  ; 
The  nicht's  comin  on,  but  hame's  no  far  awa ; 

^Ve  hae  come  a  far  road,  but  hae  payit  for  a'. 

For  ane  has  been  wi'  us — and  sometimes  'maist  seen, 
Wha's  cared  for  us  better  nor  a'  oor  four  e'en  ; 

He's  cared  for  the  horsie,  the  man,  and  the  wife, 
And  we're  gaein  hame  to  him  for  the  rest  o'  oor  life. 

Doon  comes  the  water,  and  up  gangs  nae  stour ; 

We  creep  ower  the  road  at  twa  mile  the  hoor  ; 
But  oor  herts  they  are  canty,  for  ane's  to  the  foi^e 

Wha  was  and  wha  is  and  will  be  evermore. 


THE  xVULD  MAN'S  PRAYER 

Lord,  I'm  an  aiild  man, 

An'  I'm  deein ! 
An'  do  what  I  can 

I  canna  help  bein 
Some  feart  at  the  thoucht ! 
I'm  no  what  I  oucht ! 
An'  tliou  art  sae  gran', 
Me  but  an  aiild  man  ! 

I  haena  gotten  muckle 

Guid  o'  the  warld  ; 
Though  siller  a  puckle 

Thegither  I  hae  harlt, 
Noo  I  maun  be  rid  o'  't. 
The  ill  an'  the  guid  o'  't ! 
An'  I  wud — I  s'  no  baok  frae  't  — 
Rather  put  til  't  nor  tak  frae  't ! 

It's  a  pity  a  body 

Couldna  hand  on  here, 

Puttin  cloddy  to  cloddy 

Till  he  had  a  bit  Ian'  here  ! — 
.But  eh  I'm  forgettiu 

Whaur  the  tide's  settin  ! 

It'll  pusion  my  prayer 

Till  it's  no  worth  a  hair  I 

It's  awfu,  it's  awfu 
To  think  'at  I'm  gaein 

Whaur  a'  's  ower  wi'  the  lawfu, 
Whaur  's  an  en'  til  a'  haein  ! 

It's  gruesome  to  en' 

The  thing  'at  ye  ken, 

An'  gang  to  begin  til 

What  ye  canna  see  intil ! 

Thou  may  weel  turn  awa, 

Lord,  an'  say  it  's  a  shame 
'At  noo  I  Slid  ca' 

On  thy  licht-giein  name 
Wha  my  lang  hfe-time 
Wud  no  sec  a  stiiue  I 
An'  the  fac'  thci-e's  no  fleein — 
But  hae  pity — I'm  deein  ! 

I'm  thine  ain  efter  a' — 

The  waur  shame  I'm  nae  better  i 
Dinna  sen'  me  awa, 

Dinna  curse  a  puir  cratur ! 
I  never  jist  cheatit — 
I  own  I  defeatit, 
Gart  his  poverty  tell 
On  him  'at  maun  sell  ! 

Oh  that  my  probation 
Had  lain  i'  some  region 

Whaur  was  less  consideration 
For  gear  mixt  wi'  rehgion  ! 

It's  the  mixin  the  twa 

'At  jist  ruins  a' ! 

That  kirk's  the  deil's  place 

Whaur  gear  glorifees  grace  ! 

I  hae  learnt  nought  but  ae  thing- 

'At  life's  but  a  span  ! 
I  hae  warslet  for  naething  ! 

I  hae  noucht  i'  my  han' ! 
At  the  fut  o'  the  stairs 
I'm  sayin  my  prayers  : — 
Lord,  lat  the  auld  loon 
Confess  an'  lie  doou. 

I  hae  been  an  ill  man 

Micht  hae  made  a  guid  dog  ! 
I  could  riu  though  no  stan — 

Micht  hae  won  throu  a  bog  ! 
But  'twas  easy  gaein, 
An'  I  set  nie  to  playin  ! 
Dinna  sen'  me  awa 
Whaur's  no  licht  ava! 

Forgie  me  an'  hap  me  ! 

I  hae  been  a  sharp  thorn, 
But,  oh,  dinna  drap  me ! 

I'll  be  coothie  the  morn  ! 
To  my  brither  John 
Oh,  lat  me  atone — 
An'  to  mair  I  could  name, 
As  sune's  they  come  hame  ! 

I  hae  wuUt  a'  my  gear 
To  my  cousin  Lippit : 
She  needs  't  no  a  hair, 

An'  wild  haud  it  grippit ! 
But  I'm  thiukin  't  '11  be  better 
To  gie  't  a  bit  scatter 
Whaur  it  winna  canker 
But  mak  a  bit  anchor  ! 

Noo  I  s'  try  to  sit  loose 

To  the  wai'ld  an'  its  thrang  ! 
Lord,  come  intil  my  hoose, 

For  Sathan  sail  gang  ! 
Awa  here  I  sen'  him — 
Oh,  haud  the  hoose  agon  him, 
Or  thou  kens  what  he'll  daur — 
He'll  be  back  wi'  seven  waur  ! 

Lord,  I  knock  at  thy  yate  ! 

I  hear  the  dog  yowlm ! 
Lang  latna  me  wait — 

My  conscience  is  growHn  ! 
Whaur  but  to  thee 
Wha  was  broken  for  me, 
But  to  thee,  Lord,  sae  gran', 
Can  flee  an  auld  man  ! 


GRANNY  CANTY 

"What  maks  ye  sae  canty,  granny  dear? 
Has  some  kin'  body  been  for  ye  to  speir  1 
Ye  luik  as  smilin  an'  fain  an'  willin 
As  gien  ye  had  fun  a  bonny  shilHn  !  " 

"  Ye  think  I  hiik  canty,  my  bonny  man, 
Sittin  Avatchin  the  last  o'  the  sun  sae  gran'  1 
Weel,  an'  I'm  thinkin  ye're  no  that  wrang. 
For  'deed  i'  my  hert  there's  a  wordless  sang ! 

"  Ken  ye  the  meanin  o'  canty,  my  dow  ? 
It's  bein  i'  the  humour  o'  singin,  I  trow  ! 
An'  though  nae  sang  ever  crosses  my  lips 
I'm  aj'e  like  to  sing  whan  anither  sun  dips. 

"  For  the  time,  wee  laddie,  the  time  grows  lang 
Sin'  I  saw  the  man  wha's  sicht  was  ray  sang — 
Yer  gran'father,  that  's — an'  the  sun's  last  glim 
Says  aye  to  me,  '  Lass,  ye're  a  mile  nearer  him  ! ' 

"  For  he's  hame  afore  me — an'  lang's  the  road  ! 
He  fain  at  my  side  would  hae  timed  his  plod, 
But,  eh,  he  was  sent  for,  an'  hurried  awa ! 
Noo,  I'm  thinkin  he  's  harkin  to  hear  my  tit-fa'." 

"  But,  grannie,  yer  face  is  sae  lirkit  an'  thin, 
Wi'  a  doun-luikin  nose  an'  an  up-luikin  chin, 
An'  a  mou  clumpit  up  oot  o'  sicht  atween, 
Like  the  witherin  half  o'  an  auld  weary  mune  !  " 

"  Hoot,  laddie,  ye  needna  glower  yersel  blin' ! 
The  body  'at  lo'es,  sees  far  throu  the  skin  ; 
An',  believe  me  or  no,  the  boor's  comin  amain 
Whan  ugly  auld  fowk  'ill  be  bonny  again. 

"  For  there  is  ane — an'  it's  no  my  dear  man, 
Though  I  lo'e  him  as  nane  but  a  wife's  hert  can — 
The  joy  o'  beholdin  wha's  gTan'  lovely  face 
'111  mak  me  like  him  iu  a'  'at's  ca'd  grace. 

"But  what  I  am  like  I  carena  a  strae 
Sae  lang  as  I'm  his,  an'  what  he  wud  hae  I 
Be  ye  a  guid  man,  John,  an'  ae  day  ye'll  ken 
What  maks  granny  canty  yont  four  score  an'  ten. 


TIME 

A  lang-backit,  spilgie,  fuistit  auld  carl 
Gangs  a'  nicht  rakin  athoit  the  warl 
Wi'  a  pock  on  his  back,  hiikin  hungry  an'  lean, 
His  crook-fingert  han'  aye  followin  his  e'en  ; 
He  getliers  up  a'thing  that  canna  but  fa' — 
lutil  his  bag  wi'  't,  an'  on,  an'  awa  ! 
Soot  an'  snaw  !  soot  an'  snaw  ! — 
Intil  his  bag  wi'  't,  an'  on,  an'  awa  ! 

Bat  whan  he  comes  to  the  wa'  o'  the  warl, 
Spangs  up  it,  like  lang-leggit  spidder,  the  carl  ; 
Up  gangs  his  pock  wi'  him,  humpit  ahin, 
For  naething  fa's  oot  'at  ance  he  pat  in ; 
Syne  he  warstles  doon  ootsidc  the  flamiu  wa'. 
His  bag  'maist  the  deith  o'  him,  pangt  like  a  ba' 
Soot  an'  snaw  !  soot  an'  snaw  ! 
His  bag  'maist  throttlin  him,  pangt  like  a  ba'  ! 

Gl 

Doon  he  draps  weary  upon  a  laigh  rock, 
Flingiu  aside  him  his  muckle-mou'd  pock  ; 
Au'  there  he  sits,  his  heid  in  his  han', 
Like  a  broken-hertil,  despairin  man  ; 
Him  an'  his  pock  no  bonny,  na,  na  ! 
Him  an'  his  pock  an  ugsome  twa  ! 
Soot  an'  snaw  !  soot  an'  snaw  ! 
Him  an'  his  pock  an  ugsome  twa  ! 

But  sune's  the  first  ray  o'  the  sunshine  bare 
Lichts  on  the  carl,  what  see  ye  there  1 
An  angel  set  on  eternity's  brink, 
Wi'  e'en  to  gar  the  sun  himsel  blink  ; 
By  his  side  a  glintin,  giimmerin  urn, 
Furth  frae  wha's  mou  rius  a  liltin  burn  : — 
Soot  an'  snaw  !  soot  an'  snaw  ! 
The  dirt  o'  the  warl  rins  in  glory  awa  ! 


WHAT  THE  AULD  FOAVK  ARE  THINKIN 

The  bairns  i'  their  beds,  worn  oot  wi'  nae  wark, 

Are  sleepin,  nor  ever  an  eelid  winkin  ; 
The  auld  fowk  lie  still  wi'  their  een  stai'in  stark, 

An'  the  mirk  paug-fou  o'  the  things  they're  thinkin. 

Whan  oot  o'  ilk  corner  the  bairnies  they  keek, 
Lauchin  an'  daffin,  airms  loosin  an'  linkin, 

The  auld  fowk  they  watch  frae  the  warm  ingle-cheek, 
But  the  bairns  little  think  what  the  auld  fowk  are 
thinkin. 

Whan  the  auld  fowk  sit  quaiet  at  the  reet  o'  a  stook, 
r  the  sunlicht  their  washt  een  blinterin  an'  blinkin, 

Fowk  scythin,  or  bin'in,  or  shearin  wi'  heuk 
Carena  a  strae  what  the  auld  fowk  are  thinkin. 

At  the  kirk,  whan  the  minister's  dreich  an'  dry, 

His  fardens  as  gien  they  war  gowd  guineas  chinkiu. 

An'  the  young  fowk  are  noddin,  or  fidgetin  sly, 
Naebody  kens  what  the  auld  fowk  are  tbinkin. 

AVhan  the  young  fowk  are  greitin  aboot  the  bed 

Whaur  like  water  throu  san'  the  auld  life  is  sinkin. 

Whan  some  would  say  the  last  word  was  said, 

The  auld  fowk  smile,  an'  ken  what  they're  thinkiu. 


GREITNA,  FATHER 

Greitna,  father,  that  I'm  gauin, 
For  fii'  weel  ye  ken  the  gaet ; 

r  the  winter,  corn  ye're  sawin, 
V  the  hairst  again  ye  hae't. 

I'm  gauin  hame  to  see  my  mither ; 

She'll  be  weel  acquant  or  this  ! 
Sair  we'll  muse  at  ane  anither 

'Tweeu  the  auld  word  an'  new  kiss  ! 

Love  I'm  doobtin  may  be  scanty 

Roun'  ye  efter  I'm  awa  : 
Yon  kirkyard  has  happin  plenty 

Close  aside  me,  green  an'  braw  ! 

An'  abune  there's  room  for  mony ; 

'Twasna  made  for  aue  or  twa, 
But  was  aye  for  a'  an'  ony 

Coiuitin  love  the  best  ava. 

There  nane  less  ye'll  be  my  father ; 

Auld  names  we'll  nor  tyne  nor  spare 
A'  my  sonship  I  maun  gather 

For  the  Son  is  king  up  there. 

Greitna,  father,  that  I'm  gauin, 
For  ye  ken  fu'  weel  the  gaet ! 

Here,  in  winter,  cast  yer  sawiu, 
There,  in  hairst,  again  ye  hae  't ! 


I  KEN  SOMETHING 

What  gars  ye  sing  sae,  birdie, 

As  glen  ye  war  lord  o'  the  lift  ? 
On  breid  ye're  an  unco  sraa'  lairdie, 

But  in  hicht  ye've  a  kingly  gift ! 

A'  ye  hae  to  coont  yersel  rich  in 

'S  a  wee  mawn  o'  glory-motes  ! 
The  whilk  to  the  throne  ye're  aye  hitchin 

Wi'  a  lang  tow  o'  sapphire  notes  ! 

Ay,  yer  sang's  the  sang  o'  an  angel 

For  a  sinfu'  thrapple  no  meet. 
Like  the  pipes  til  a  heavenly  braingel 

Whaur  they  dance  their  herts  intil  their  feet. 

But  though  ye  canua  behaud,  birdie, 
Ye  needna  gar  a'thing  wheesht ! 

I'm  noucht  but  a  hirphn  herdie, 
But  I  hae  a  sang  i'  my  breist ! 

Len'  me  yer  throat  to  sing  throu, 
Len'  me  yer  wings  to  gang  hie, 

And  I'll  sing  ye  a  sang  a  laverock  to  cow. 
And  for  bliss  to  gar  him  dee  ! 


MIRLS 

The  stars  are  steady  abuiie  ; 

r  the  water  the_y  flichter  and  flee 
But,  steady  aye,  luikin  doon 

They  ken  themsels  i'  the  sea. 

A'  licht,  and  clear,  and  free, 
God,  thou  shinest  abune  ; 

Yet  luik,  and  see  thysel  in  me, 
Aye  on  me  luikin  doon. 


Throu  the  heather  an'  how  gaed  the  creepin  thing, 
But  abune  was  the  waff  o'  an  angel's  wing. 


Whaur's  nor  sun  nor  mune, 
Laiijh  things  come  abune. 

Hither  an'  thither,  here  an'  awa, 
Into  the  dub  ye  maiuina  fa' ; 
Oot  o'  the  club  wad  ye  come  wi'  speed, 
Ye  maun  hft  yer  ban's  abvme  yer  heid. 


My  thouclits  arc  bke  worms  in  a  starless  gloamin  ; 

My  hert's  bke  a  sponge  that  's  fillit  wi'  gall ; 
My  soul's  like  a  bodiless  ghaist  sent  a  roamin 

r  the  haar  an'  the  mirk  till  the  trumpet  call. 

Lord,  turn  ilk  worm  til  a  butterflee, 

Wring  oot  my  hert,  an'  fill 't  frae  thy  ain  ; 

My  sonl  syne  in  patience  its  weird  will  dree. 
An'  Inik  for  the  mornin  throu  the  rain. 

FINIS. 

